text: ή εμπορικά μυστικά, οι οποίες υφιστάμενες εμπιστευτικές πληροφορίες:- είναι αναγκαίες για την κατασκευή, εκμετάλλευση, χρήση ή ενσωμάτωση τεχνολογίας για τις δραστηριότητες έρευνας και ανάπτυξης που έχουν σχέση με τις εγκαταστάσεις ITER,- είναι αναγκαίες για τη συντήρηση ή επισκευή του παρεχόμενου στοιχείου, ή- κρίνονται αναγκαίες από το Συμβούλιο, πριν από οιαδήποτε διαδικασία δημόσιων συμβάσεων,καταβάλλει κάθε δυνατή προσπάθεια είτε για να χορηγήσει άδεια εμπορικής εκμετάλλευσης αυτών των υφιστάμενων εμπιστευτικών πληροφοριών είτε για να προμηθεύσει στον αποδέκτη τα ίδια στοιχεία που ενσωματώνουν τις υφιστάμενες εμπιστευτικές πληροφορίες, μέσω ιδιωτικών συμβάσεων έναντι οικονομικού ανταλλάγματος, για χρηματοδοτούμενα από το δημόσιο προγράμματα έρευνας και ανάπτυξης ενός Μέλους στον τομέα της σύντηξης, υπό όρους δε όχι λιγότερο ευνοϊκούς από εκείνους υπό τους οποίους το Μέλος αυτό παραχωρεί άδειες επί τέτοιων υφιστάμενων εμπιστευτικών πληροφοριών ή προμηθεύει τα ίδια στοιχεία σε τρίτους εντός ή εκτός της επικράτειάς του. Στο βαθμό που ικανοποιούνται αυτοί οι όροι, δεν είναι δυνατή η άρνηση παραχώρησης τέτοιας άδειας ή προμήθειας τέτοιων στοιχείων. Η άδεια, εάν χορηγηθεί, δύναται να ανακληθεί μόνο σε περίπτωση που ο αδειούχος δεν εκπληρώσει τις συμβατικές του υποχρεώσεις.4.2.5. Κάθε Μέλος, ενεργώντας μέσω εγχώριου οργανισμού ή οντότητας, το οποίο ενσωματώνει υφιστάμενη πνευματική ιδιοκτησία, συμπεριλαμβανομένων υφιστάμενων εμπιστευτικών πληροφοριών, κατά την εκτέλεση της παρούσας συμφωνίας καταβάλλει κάθε δυνατή προσπάθεια ώστε το κατασκευαστικό μέρος που ενσωματώνει την υφιστάμενη πνευματική ιδιοκτησία να διατίθεται υπό εύλογους όρους και προϋποθέσεις, ή καταβάλλει κάθε δυνατή προσπάθεια ώστε να χορηγεί στα άλλα Μέλη, επί ίσοις όροις και άνευ διακρίσεων, μη αποκλειστική άδεια για σκοπούς εμπορικής χρήσης στον τομέα της σύντηξης, με δικαίωμα εκάστου να παραχωρεί περαιτέρω άδειες τέτοιας χρήσης σε ημεδαπούς τρίτους στην επικράτειά του, υπό όρους δε όχι λιγότερο ευνοϊκούς από εκείνους υπό τους οποίους το Μέλος αυτό παραχωρεί άδειες επί αυτής της υφιστάμενης πνευματικής ιδιοκτησίας σε τρίτους εντός ή εκτός της επικράτειάς του. Στο βαθμό που ικανοποιούνται αυτοί οι όροι, δεν είναι δυνατή η άρνηση παραχώρησης τέτοιας άδειας. Η ανωτέρω άδεια δύναται να ανακληθεί μόνο σε περίπτωση που ο αδειούχος δεν εκπληρώσει τις συμβατικές του υποχρεώσεις.4.2.6. Κάθε Μέλος, ενεργώντας μέσω εγχώριου οργανισμού ή οντότητας, ενθαρρύνεται να θέτει στη διάθεση των άλλων Μελών, για εμπορικούς σκοπούς άλλους από εκείνους που προβλέπονται στο άρθρο 4.2.5, κάθε υφιστάμενη πνευματική ιδιοκτησία που έχει ενσωματωθεί στα στοιχεία που παρέχονται στον Οργανισμό ITER, η οποία υφιστάμενη πνευματική ιδιοκτησία:- είναι αναγκαία για την κατασκευή, εκμετάλλευση, χρήση ή ενσωμάτωση τεχνολογίας για τις δραστηριότητες έρευνας και ανάπτυξης που έχουν σχέση με τις εγκαταστάσεις ITER,- είναι αναγκαία για τη συντήρηση ή επισκευή του παρεχόμενου στοιχείου, ή- κρίνεται αναγκαία από το Συμβούλιο, πριν από οιαδήποτε διαδικασία δημόσιων συμβάσεων.Η τυχόν παραχώρηση στα Μέλη αδειών επί αυτής της υφιστάμενης πνευματικής ιδιοκτησίας από τους κατόχους της γίνεται επί ίσοις όροις και άνευ διακρίσεων.4.3. Παραχώρηση αδειών σε τρίτους μη Μελών:Κάθε άδεια επί παραγόμενης πνευματικής ιδιοκτησίας που παραχωρούν τα Μέλη σε τρίτα μέρη μη Μελών υπόκειται στους κανόνες που καθορίζει το Συμβούλιο σχετικά με τη χορήγηση αδειών σε τρίτους. Οι κανόνες αυτοί καθορίζονται με ομόφωνη απόφαση του Συμβουλίου.Άρθρο 5Πνευματική ιδιοκτησία παραγόμενη ή ενσωματούμενη από τον Οργανισμό ITER5.1. Παραγόμενη πνευματική ιδιοκτησία:5.1.1. Η πνευματική ιδιοκτησία που παράγεται


text: από τον Οργανισμό ITER, κατά την εκτέλεση της παρούσας συμφωνίας, ανήκει κατά κυριότητα στον Οργανισμό ITER. Ο Οργανισμός ITER αναπτύσσει κατάλληλες διαδικασίες για την καταγραφή, τη γνωστοποίηση και την προστασία της πνευματικής ιδιοκτησίας.5.1.2. Ο Οργανισμός ITER χορηγεί ατελώς στα Μέλη, επί ίσοις όροις και άνευ διακρίσεων, αμετάκλητη και μη αποκλειστική άδεια επί αυτής της πνευματικής ιδιοκτησίας, με δικαίωμα εκάστου να παραχωρεί περαιτέρω άδειες στην επικράτειά του για σκοπούς έρευνας και ανάπτυξης στον τομέα της σύντηξης.5.1.3. Ο Οργανισμός ITER χορηγεί στα Μέλη, επί ίσοις όροις και άνευ διακρίσεων, μη αποκλειστική άδεια επί της παραγόμενης πνευματικής ιδιοκτησίας που έχει αναπτύξει ή αποκτήσει ο ίδιος κατά την εκτέλεση της παρούσας συμφωνίας, για σκοπούς εμπορικής χρήσης, με δικαίωμα εκάστου να παραχωρεί περαιτέρω άδειες τέτοιας χρήσης σε ημεδαπούς τρίτους στην επικράτειά του, υπό όρους δε όχι λιγότερο ευνοϊκούς από εκείνους υπό τους οποίους ο Οργανισμός ITER παραχωρεί άδειες επί αυτής της παραγόμενης πνευματικής ιδιοκτησίας σε τρίτους. Στο βαθμό που ικανοποιούνται αυτοί οι όροι, δεν είναι δυνατή η άρνηση παραχώρησης τέτοιας άδειας. Η προαναφερόμενη άδεια δύναται να ανακληθεί μόνο σε περίπτωση που ο αδειούχος δεν εκπληρώσει τις συμβατικές του υποχρεώσεις.5.2. Υφιστάμενη πνευματική ιδιοκτησία:5.2.1. Υπό την προϋπόθεση ότι διαθέτει τα κατάλληλα δικαιώματα, όταν ο Οργανισμός ITER ενσωματώνει υφιστάμενη πνευματική ιδιοκτησία η οποία:- είναι αναγκαία για την κατασκευή, εκμετάλλευση, χρήση ή ενσωμάτωση τεχνολογίας για τις δραστηριότητες έρευνας και ανάπτυξης που έχουν σχέση με τις εγκαταστάσεις ITER,- είναι αναγκαία για τη δημιουργία βελτιώσεων και παράγωγων εργασιών,- είναι αναγκαία για τη συντήρηση και επιδιόρθωση των εγκαταστάσεων ITER, ή- κρίνεται αναγκαία από το Συμβούλιο, πριν από οιαδήποτε διαδικασία δημόσιων συμβάσεων,ο Οργανισμός ITER προβαίνει στις κατάλληλες ενέργειες ώστε να παραχωρήσει περαιτέρω στα Μέλη ατελώς, επί ίσοις όροις και άνευ διακρίσεων, αμετάκλητη και μη αποκλειστική άδεια επί αυτής της υφιστάμενης πνευματικής ιδιοκτησίας, με δικαίωμα εκάστου να παραχωρεί περαιτέρω άδειες στην επικράτειά του για σκοπούς έρευνας και ανάπτυξης στον τομέα της σύντηξης. Ο Οργανισμός ITER καταβάλλει κάθε δυνατή προσπάθεια ώστε να αποκτήσει τα σχετικά δικαιώματα.5.2.2. Για την υφιστάμενη πνευματική ιδιοκτησία, συμπεριλαμβανομένων των υφιστάμενων εμπιστευτικών πληροφοριών, που έχει ενσωματώσει ο Οργανισμός ITER κατά την εκτέλεση της παρούσας συμφωνίας, ο Οργανισμός ITER καταβάλλει κάθε δυνατή προσπάθεια ώστε να θέσει στη διάθεση των Μελών, επί ίσοις όροις και άνευ διακρίσεων, μη αποκλειστική άδεια για σκοπούς εμπορικής χρήσης στον τομέα της σύντηξης, με δικαίωμα εκάστου να παραχωρεί περαιτέρω άδειες τέτοιας χρήσης σε ημεδαπούς τρίτους στην επικράτειά του, υπό όρους δε όχι λιγότερο ευνοϊκούς από εκείνους υπό τους οποίους ο Οργανισμός ITER παραχωρεί άδειες επί αυτής της υφιστάμενης πνευματικής ιδιοκτησίας σε τρίτους. Στο βαθμό που ικανοποιούνται αυτοί οι όροι, δεν είναι δυνατή η άρνηση παραχώρησης τέτοιας άδειας. Η προαναφερόμενη άδεια δύναται να ανακληθεί μόνο σε περίπτωση που ο αδειούχος δεν εκπληρώσει τις συμβατικές του υποχρεώσεις.5.2.3. Ο Οργανισμός ITER καταβάλλει κάθε δυνατή προσπάθεια ώστε να θέσει στη διάθεση των Μελών κάθε υφιστάμενη πνευματική ιδιοκτησία, συμπεριλαμβανομένων των υφιστάμενων εμπιστευτικών πληροφοριών, για σκοπούς άλλους από εκείνους που προβλέπονται στο άρθρο 5.2.2. Η τυχόν παραχώρηση στα Μέλη αδειών επί αυτής της υφιστάμενης πνευματικής ιδιοκτησίας από τον Οργανισμό ITER γίνεται επί ίσοις όροις και

type: contracts

jurisdiction: EU


text: άνευ διακρίσεων.5.3. Παραχώρηση αδειών σε τρίτους μη Μελών:Κάθε άδεια που παραχωρεί ο Οργανισμός ITER σε τρίτα μέρη μη Μελών υπόκειται στους κανόνες που καθορίζει το Συμβούλιο σχετικά με την παραχώρηση αδειών σε τρίτους. Οι κανόνες αυτοί καθορίζονται με ομόφωνη απόφαση του Συμβουλίου.Άρθρο 6Πνευματική ιδιοκτησία παραγόμενη από το προσωπικό του Οργανισμού ITER και άλλους ερευνητές6.1. Η κυριότητα της πνευματικής ιδιοκτησίας που παράγεται από το άμεσα απασχολούμενο και το αποσπασμένο προσωπικό στον Οργανισμό ITER ανήκει στον Οργανισμό ITER και ρυθμίζεται, στις αντίστοιχες συμβάσεις ή ρυθμίσεις εργασίας, σύμφωνα με τις παρούσες διατάξεις.6.2. Η κυριότητα της πνευματικής ιδιοκτησίας που παράγεται από επισκέπτες ερευνητές που συμμετέχουν στις δραστηριότητες του Οργανισμού ITER στο πλαίσιο διακανονισμού με τον Οργανισμό ITER για την εκτέλεση συγκεκριμένων δραστηριοτήτων και οι οποίοι συμμετέχουν άμεσα στα γενικά προγράμματα του Οργανισμού ITER, ανήκει στον Οργανισμό ITER, εκτός αν άλλως αποφασίσει το Συμβούλιο.6.3. Η κυριότητα της πνευματικής ιδιοκτησίας που παράγεται από επισκέπτες ερευνητές οι οποίοι δεν συμμετέχουν στα γενικά προγράμματα του Οργανισμού ITER ρυθμίζεται σε συμφωνία με τον Οργανισμό ITER υπό όρους καθοριζόμενους από το Συμβούλιο.Άρθρο 7Προστασία της πνευματικής ιδιοκτησίας7.1. Όταν ορισμένο Μέλος κατοχυρώνει ή επιζητεί την προστασία παραγόμενης πνευματικής ιδιοκτησίας που έχει αναπτύξει ή αποκτήσει το ίδιο, ενημερώνει εγκαίρως τα άλλα Μέλη και τον Οργανισμό ITER σχετικά, και τους παρέχει λεπτομερείς πληροφορίες ως προς την προστασία αυτή. Αν ένα Μέλος αποφασίσει να μην ασκήσει το δικαίωμά του να επιζητήσει την προστασία παραγόμενης πνευματικής ιδιοκτησίας σε καμία χώρα ή περιοχή, ενημερώνει εγκαίρως τον Οργανισμό ITER για την απόφασή του αυτή, και τότε ο Οργανισμός ITER δύναται να επιζητήσει την απόκτηση τέτοιας προστασίας, είτε άμεσα είτε μέσω των Μελών.7.2. Για την παραγόμενη πνευματική ιδιοκτησία που αναπτύσσει ή αποκτά ο Οργανισμός ITER, το Συμβούλιο θεσπίζει, το συντομότερο δυνατό, κατάλληλες διαδικασίες για την κοινοποίηση, την προστασία και την καταχώριση αυτής της πνευματικής ιδιοκτησίας, για παράδειγμα μέσω της δημιουργίας βάσης δεδομένων στην οποία δύναται να έχουν πρόσβαση τα Μέλη.7.3. Σε περίπτωση δημιουργίας από κοινού, τα συμμετέχοντα Μέλη ή/και ο Οργανισμός ITER έχουν το δικαίωμα να επιζητήσουν να αποκτήσουν κατά συγκυριότητα πνευματική ιδιοκτησία στο κράτος της επιλογής τους.7.4. Συγκυριότητα επί πνευματικής ιδιοκτησίας υφίσταται όταν αυτή έχει δημιουργηθεί είτε από δύο ή περισσότερα Μέλη είτε από ένα ή περισσότερα Μέλη από κοινού με τον Οργανισμό ITER, και όταν τα χαρακτηριστικά αυτής της πνευματικής ιδιοκτησίας δεν είναι δυνατό να διαχωριστούν για τους σκοπούς υποβολής αίτησης, απόκτησης ή/και διατήρησης σε ισχύ της προστασίας του αντίστοιχου δικαιώματος πνευματικής ιδιοκτησίας. Στην περίπτωση αυτή, οι συνδημιουργοί συνάπτουν μεταξύ τους συμφωνία συγκυριότητας, η οποία καθορίζει τον επιμερισμό και τους όρους άσκησης της κυριότητας της εν λόγω πνευματικής ιδιοκτησίας.Άρθρο 8Παροπλισμός8.1. Κατά τη φάση παροπλισμού μετά την παράδοση των εγκαταστάσεων στο κράτος υποδοχής, το Μέρος υποδοχής παρέχει στα άλλα Μέλη κάθε χρήσιμη πληροφορία, ανεξαρτήτως αν έχει δημοσιευθεί ή όχι, που έχει παραχθεί ή χρησιμοποιηθεί κατά τη διάρκεια του παροπλισμού των εγκαταστάσεων ITER.8.2. Η πνευματική ιδιοκτησία που παράγει το κράτος υποδοχής κατά τη διάρκεια της φάσης παροπλισμού δεν θίγεται από το παρόν παράρτημα.Άρθρο 9Καταγγελία και αποχώρηση9.1. Το Συμβούλιο αντιμετωπίζει, εφόσον παρίσταται ανάγκη, κάθε ζήτημα σχετικό με την καταγγελία της


text: παρούσας συμφωνίας ή την αποχώρηση ενός Μέρους στο βαθμό που αυτές άπτονται της πνευματικής ιδιοκτησίας, και το οποίο δεν καλύπτεται πλήρως από την παρούσα συμφωνία.9.2. Τα δικαιώματα πνευματικής ιδιοκτησίας που παραχωρούνται, και οι υποχρεώσεις που επιβάλλονται, στα Μέλη και στον Οργανισμό ITER από τις διατάξεις του παρόντος παραρτήματος, και ιδίως όλες οι χορηγηθείσες άδειες, διατηρούνται μετά την καταγγελία της παρούσας συμφωνίας ή μετά την αποχώρηση ενός Μέρους.Άρθρο 10Τέλη χρήσης δικαιωμάτωνΤα τέλη που εισπράττει ο Οργανισμός ITER από άδειες που παραχωρεί επί πνευματικής ιδιοκτησίας συνιστούν πόρους του Οργανισμού ITER.Άρθρο 11Διευθέτηση διαφορώνΚάθε διαφορά που απορρέει από το παρόν παράρτημα ή έχει σχέση με αυτό διευθετείται σύμφωνα με το άρθρο 25 της παρούσας συμφωνίας.Άρθρο 12Ανταμοιβή εφευρετώνΤο Συμβούλιο θεσπίζει τους όρους και τις προϋποθέσεις αμοιβής του προσωπικού στις περιπτώσεις που αυτό παράγει πνευματική ιδιοκτησία.Άρθρο 13ΕυθύνηΚατά τη διαπραγμάτευση συμφωνιών χορήγησης αδειών εκμετάλλευσης, ο Οργανισμός ITER και τα Μέλη συμπεριλαμβάνουν σε αυτές, όπου χρειάζεται, πρόσφορες διατάξεις διέπουσες τις αντίστοιχες ευθύνες, δικαιώματα και υποχρεώσεις τους που απορρέουν από την εκτέλεση των εν λόγω συμφωνιών.--------------------------------------------------ΠΑΡΑΡΤΗΜΑ IIΠαράρτημα σχετικά με την υποστήριξη στον τόπο εγκατάστασηςΆρθρο 1Συμφωνία υποστήριξης στον τόπο εγκατάστασης1. Το Μέρος υποδοχής θέτει το ίδιο, ή αναθέτει τη θέση, στη διάθεση του Οργανισμού ITER τις εδαφικές εκτάσεις, εγκαταστάσεις, αγαθά και υπηρεσίες προς υποστήριξη του τόπου εγκατάστασης όπως συνοψίζονται στο παρόν παράρτημα. Το Μέρος υποδοχής δύναται να αναθέσει σε μια οντότητα να ενεργεί εξ ονόματός του για το σκοπό αυτό.2. Οι λεπτομερείς όροι αυτής της υποστήριξης, καθώς και οι σχετικές διαδικασίες συνεργασίας μεταξύ του Οργανισμού ITER και του Μέρους υποδοχής ή της εντεταλμένης από αυτό οντότητας (εφεξής "φορέας υποδοχής") καλύπτονται από μεταξύ τους συναπτόμενη συμφωνία (εφεξής "συμφωνία υποστήριξης στον τόπο εγκατάστασης").Άρθρο 2Διάρκεια της συμφωνίαςΟ φορέας υποδοχής παρέχει στον Οργανισμό ITER υποστήριξη στον τόπο εγκατάστασης καθόλο το διάστημα που εκτείνεται από την ίδρυση του Οργανισμού ITER έως τη λήξη ή τη λύση της παρούσας συμφωνίας.Άρθρο 3Επιτροπή σύνδεσηςΟ Οργανισμός ITER και ο φορέας υποδοχής συγκροτούν επιτροπή σύνδεσης η οποία διασφαλίζει την αποτελεσματική παροχή της υποστήριξης στην οποία αναφέρεται το παρόν παράρτημα, σύμφωνα με τις διατάξεις της συμφωνίας υποστήριξης στον τόπο εγκατάστασης.Άρθρο 4Εδαφικές εκτάσεις, κτίρια, εγκαταστάσεις και πρόσβασηΟ φορέας υποδοχής παρέχει, με δικά του έξοδα, τους χώρους του ITER υπό τις συνθήκες που καθορίζονται στις απαιτήσεις και στις σχεδιαστικές παραδοχές για τον τόπο εγκατάστασης του ITER όπως αυτές θεσπίστηκαν το 2000 (εφεξής "συνθήκες αναφοράς") από το συμβούλιο που συστάθηκε δυνάμει της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης για το διεθνή θερμοπυρηνικό πειραματικό αντιδραστήρα (εφεξής "ITER EDA"), καθώς και άλλες ειδικές υποδομές και υπηρεσίες όπως αυτές περιγράφονται κατωτέρω:α) εδαφικές εκτάσεις που τίθενται δωρεάν στη διάθεση του Οργανισμού ITER για την κατασκευή, τη χρήση και την πιθανή επέκταση όλων των κτιρίων και βοηθητικών υπηρεσιών του ITER που αναφέρονται στην τελική έκθεση των ITER EDΑ·β) βασικές παροχές εντός της περιμέτρου των χώρων ITER: υδροδότηση, ηλεκτροδότηση, αποχέτευση και αποστράγγιση, συστήματα συναγερμού·γ) οδούς, πεζόδρομους και γέφυρες, συμπεριλαμβανομένης της νέας διευθέτησης,


text: εφόσον χρειάζεται, της διαδρομής μεταξύ του Port Autonome της Μασσαλίας και της τοποθεσίας ITER, ώστε να διασφαλίζεται η δίοδος στην περίμετρό της του παραδοτέου για τον εξοπλισμό του έργου ΙΤΕR, λαμβανομένου υπόψη του μέγιστου μεγέθους και βάρους αυτού του εξοπλισμού, καθώς και η πρόσβαση του προσωπικού και των επισκεπτών·δ) υπηρεσίες μεταφοράς των κατασκευαστικών μερών που συνεισφέρουν τα Μέρη από το Port Autonome της Μασσαλίας ή, σε περίπτωση αεροπορικής μεταφοράς, από το αεροδρόμιο Marignane προς την τοποθεσία του ITER·ε) προσωρινή στέγαση, αναγκαία για τον Οργανισμό ITER, στους χώρους του ITER ή κοντά σε αυτούς μέχρις ότου τα οριστικά κτίρια και εγκαταστάσεις του Οργανισμού ITER είναι έτοιμα προς ενοίκηση·στ) Ηλεκτροτροφοδοσία:- εγκατάσταση και συντήρηση, μέχρι την περίμετρο της τοποθεσίας του ITER, ηλεκτροτροφοδοσίας ικανής να παρέχει ως και 500 MW για τα παλλόμενα φορτία και να αντλεί από το δίκτυο 120 MW συνεχούς ηλεκτρικής ισχύος χωρίς διακοπή σε περίπτωση συντήρησης της σύνδεσης·ζ) σύστημα υδρόψυξης ικανό να απαγάγει και να εκκενώνει κατά μέσο όρο 450 MW (θερμικής) ενέργειας στο περιβάλλον· καιη) σύνδεση με δίκτυα πληροφορικής και τηλεπικοινωνιών υψηλής δυναμικότητας.Άρθρο 5ΥπηρεσίεςΕπιπλέον των στοιχείων που προβλέπονται στο άρθρο 4 του παρόντος παραρτήματος, ο φορέας υποδοχής προμηθεύει, με δικά του έξοδα ή με χρέωση αποδεδειγμένου κόστους, σύμφωνα με τη συμφωνία υποστήριξης στον τόπο εγκατάστασης, τις τεχνικές, διοικητικές και γενικές υπηρεσίες που ζητεί ο Οργανισμός ITER. Οι υπηρεσίες αυτές περιλαμβάνουν, μεταξύ άλλων:α) βοηθητικό προσωπικό, επιπλέον του προσωπικού που αποσπά ο φορέας υποδοχής στον Οργανισμό ITER σύμφωνα με το άρθρο 8 της παρούσας συμφωνίας·β) εγκαταστάσεις για ιατρικές υπηρεσίες·γ) υπηρεσίες έκτακτης ανάγκης·δ) σύστημα ασφάλειας-συναγερμού και σχετικές εγκαταστάσεις·ε) καφετέρια·στ) υποστήριξη κατά τη διαδικασία έκδοσης αδειών·ζ) υποστήριξη της διαχείρισης της ασφάλειας·η) υποστήριξη των μαθημάτων γλωσσών·θ) υπηρεσίες για τη διαχείριση και διάθεση των ραδιενεργών αποβλήτων που προκύπτουν από τη λειτουργία του ITER·ι) υποστήριξη της μετεγκατάστασης και επανεγκατάστασης·ια) υπηρεσίες μεταφορών με λεωφορείο προς και από τον τόπο εργασίας·ιβ) εγκαταστάσεις αναψυχής και κοινωνικής πρόνοιας·ιγ) υπηρεσίες και παροχές κοινής ωφελείας·ιδ) βιβλιοθήκη και υπηρεσίες πολυμέσων·ιε) παρακολούθηση του περιβάλλοντος, συμπεριλαμβανομένων των ακτινοβολιών· καιιστ) επιτόπιες υπηρεσίες (διάθεση αποβλήτων, καθαρισμός, συντήρηση των χώρων πρασίνου).Άρθρο 6ΕκπαίδευσηΟ φορέας υποδοχής ιδρύει, με δικά του έξοδα, διεθνές σχολείο για την εκπαίδευση των παιδιών του προσωπικού και παρέχει προπανεπιστημιακή εκπαίδευση σύμφωνα με διεθνές βασικό εκπαιδευτικό πρόγραμμα το οποίο θα αναπτυχθεί σε διαβούλευση με τις εκπαιδευτικές αρχές των Μερών πλην του Μέρους υποδοχής, και διευκολύνει την ένταξη στο βασικό εκπαιδευτικό πρόγραμμα πρόσθετων εκπαιδευτικών στοιχείων που λαμβάνουν υπόψη τις ιδιαιτερότητες των Μερών πλην του Μέρους υποδοχής και υποστηρίζονται από αυτά. Τα Μέρη πλην του Μέρους υποδοχής καταβάλλουν κάθε δυνατή προσπάθεια ώστε να υποστηρίξουν την ανάπτυξη του σχολείου και τη διαπίστευση του εκπαιδευτικού του προγράμματος από τις αντίστοιχες αρχές τους.--------------------------------------------------


text:
 20.6.2006
 EL
 Επίσημη Εφημερίδα της Ευρωπαϊκής Ένωσης
 L 167/29
 ΑΠΌΦΑΣΗ αριθ. 3/JP/2005 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΣΤΆΘΗΚΕ ΔΥΝΆΜΕΙ ΤΗΣ ΣΥΜΦΩΝΊΑΣ ΓΙΑ ΤΗΝ ΑΜΟΙΒΑΊΑ ΑΝΑΓΝΏΡΙΣΗ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΗΣ ΙΑΠΩΝΊΑΣ
 της 14ης Μαρτίου 2006
 όσον αφορά την καταχώριση ενός φορέα διαπίστωσης της πιστότητας στο πλαίσιο του τομεακού παραρτήματος σχετικά με τον τηλεπικοινωνιακό τερματικό εξοπλισμό και το ραδιοεξοπλισμό
 (2006/420/ΕΚ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και της Ιαπωνίας, και ιδίως το άρθρο 8 παράγραφος 3 στοιχείο α) και το άρθρο 9 παράγραφος 1 στοιχείο β),
 Εκτιμώντας ότι η μεικτή επιτροπή πρόκειται να λάβει απόφαση για να εγγράψει έναν ή περισσότερους φορείς διαπίστωσης της πιστότητας σε κατάλογο τομεακού παραρτήματος,
 ΑΠΟΦΑΣΙΖΕΙ:
 1)
 Ο κάτωθι αναφερόμενος φορέας διαπίστωσης της πιστότητας καταχωρίζεται στο πλαίσιο του τομεακού παραρτήματος της συμφωνίας σχετικά με τον τηλεπικοινωνιακό τερματικό εξοπλισμό και το ραδιοεξοπλισμό για τα προϊόντα και τις διαδικασίες εκτίμησης της πιστότητας όπως αναφέρεται παρακάτω.
 Ονομασία, ακρωνύμιο και στοιχεία του φορέα διαπίστωσης της πιστότητας:
 Ονομασία: UL Apex Co., Ltd
 Ακρωνύμιο: ULA
 Τηλέφωνο: 81-596 24 81 16
 Φαξ: 81-596 24 80 25
 Ηλεκτρονική διεύθυνση: emc.jp@jp.ul.com
 Ταχυδρομική διεύθυνση: 4383-326 Asama-cho Ise-shi Mie 516-0021, Ιαπωνία
 Ιστοχώρος: http://www.ulapex.jp/
 Αρμόδιος επικοινωνίας: Mr HASHIMOTO Tetsuya
 Πεδίο της καταχώρισης όσον αφορά προϊόντα και διαδικασίες αξιολόγησης της πιστότητας:
 Προϊόντα:
 1)
 Τηλεπικοινωνιακός τερματικός εξοπλισμός (εκτός του εξοπλισμού που συνδέεται με το δημόσιο δίκτυο τηλεπικοινωνιών μέσω ραδιοκυμάτων)
 2)
 Ραδιοεξοπλισμός
 —
 Συσκευές μικρής εμβέλειας
 Η καταχώριση αφορά αποκλειστικά το ραδιοφωνικό εξοπλισμό που εμπίπτει στο πεδίο εφαρμογής των προτύπων EN300 220-3, EN300 330-2, EN300 440-2 ή EN301 489-03
 —
 Σύστημα ευρυζωνικού πομπού 2,4 GHz
 Η καταχώριση αφορά αποκλειστικά το ραδιοφωνικό εξοπλισμό που εμπίπτει στο πεδίο εφαρμογής των προτύπων EN300 328, EN300 328-2 ή EN301 489-17
 —
 Κινητή τηλεφωνία GSM
 Η καταχώριση αφορά αποκλειστικά το ραδιοφωνικό εξοπλισμό που εμπίπτει στο πεδίο εφαρμογής των προτύπων EN301 419-1, EN301 419-2, EN301 419-3, EN301 419-7, EN301 489-07 ή EN301 511
 —
 Εξοπλισμός για ασύρματα μικρόφωνα
 Η καταχώριση αφορά αποκλειστικά το ραδιοφωνικό εξοπλισμό που εμπίπτει στο πεδίο εφαρμογής των προτύπων EN300 422-2, EN300 454-2, EN301 357-2 ή EN301 489-09
 —
 Εξοπλισμός υψηλής απόδοσης για τα τοπικά ερτζιανά δίκτυα (RLAN) 5 GHz
 Η καταχώριση αφορά αποκλειστικά το ραδιοφωνικό εξοπλισμό που εμπίπτει στο πεδίο εφαρμογής των προτύπων EN301 489-17 ή EN301 893
 Διαδικασίες αξιολόγησης της πιστότητας:
 Διαδικασίες αξιολόγησης της πιστότητας σύμφωνα με τα παραρτήματα 3 και 4 της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών και σύμφωνα με τις τροποποιήσεις των εν λόγω παραρτημάτων.
 2)
 Η παρούσα απόφαση, εις διπλούν, υπογράφεται από τους συμπροεδρεύοντες της μεικτής επιτροπής. Η απόφαση αρχίζει να ισχύει από την ημερομηνία της τελευταίας εκ των υπογραφών αυτών.
 Τόκιο, 14 Δεκεμβρίου 2005.
 Εξ ονόματος της Ιαπωνίας
 Komiko ICHIKAWA
 Βρυξέλλες, 14 Μαρτίου 2006.
 Εξ ονόματος της Ευρωπαϊκής Κοινότητας
 Andra KOKE


text:
 23.7.2008
 EL
 Επίσημη Εφημερίδα της Ευρωπαϊκής Ένωσης
 L 194/14
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλ. του εγγράφου TRANS/WP.29/343, που είναι διαθέσιμο στην ακόλουθη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 34 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά την πρόληψη κινδύνου πυρκαγιάς
 Προσθήκη 33: Κανονισμός αριθ. 34
 Αναθεώρηση 1
 Ενσωματώνει όλο το έγκυρο κείμενο έως:
 Το συμπλήρωμα 2 της σειράς τροποποιήσεων 02 — Ημερομηνία έναρξης ισχύος: 11 Ιουνίου 2007
 ΠΕΡΙΕΧΟΜΕΝΟ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Αίτηση για χορήγηση έγκρισης
 3.
 Έγκριση
 4.
 Ορισμοί
 5.
 Απαιτήσεις για τις δεξαμενές υγρών καυσίμων
 6.
 Δοκιμή των δεξαμενών υγρών καυσίμων
 7.
 Ορισμοί
 8.
 Απαιτήσεις εγκατάστασης εγκεκριμένης δεξαμενής υγρών καυσίμων
 9.
 Δοκιμές επί του οχήματος
 10.
 Τροποποιήσεις του τύπου του οχήματος
 11.
 Συμμόρφωση της παραγωγής
 12.
 Κυρώσεις σε περίπτωση μη συμμόρφωσης της παραγωγής
 13.
 Μεταβατικές διατάξεις
 14.
 Ονομασίες και διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα I —
 Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής τύπου οχήματος όσον αφορά τη δεξαμενή υγρού καυσίμου και την πρόληψη κινδύνου πυρκαγιάς σε περίπτωση μετωπικής/πλευρικής/οπίσθιας σύγκρουσης σύμφωνα με τον κανονισμό αριθ. 34
 Παράρτημα II —
 Διατάξεις σημάτων έγκρισης
 Παράρτημα III —
 Δοκιμή μετωπικής κρούσης επί φράγματος
 Παράρτημα IV —
 Διαδικασία για τη δοκιμή οπίσθιας σύγκρουσης
 Παράρτημα V —
 Δοκιμή δεξαμενών καυσίμων κατασκευασμένων από πλαστικό υλικό
 Προσάρτημα 1 —
 Δοκιμή πυραντίστασης
 Προσάρτημα 2 —
 Διαστάσεις και τεχνικά στοιχεία πυρίμαχων πλίνθων
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός ισχύει:
 1.1.
 ΜΕΡΟΣ Ι: για την έγκριση οχημάτων των κατηγοριών Μ, Ν και Ο (1) όσον αφορά την(τις) δεξαμενή(-ές) υγρού καυσίμου.
 1.2.
 ΜΕΡΟΣ II: κατ’αίτηση του κατασκευαστή, για την έγκριση οχημάτων των κατηγοριών M, Ν και Ο που έχουν εγκριθεί σύμφωνα με το μέρος I του παρόντος κανονισμού εξοπλισμένων με δεξαμενή(-ές) υγρού καυσίμου όσον αφορά την πρόληψη κινδύνου πυρκαγιάς σε περίπτωση μετωπικής ή/και πλευρικής ή/και οπίσθιας σύγκρουσης.
 1.3.
 Κατ’αίτηση του κατασκευαστή, δύνανται να εγκριθούν, δυνάμει του παρόντος κανονισμού, οχήματα άλλα από τα αναφερόμενα στην παράγραφο 1.2.
 2. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 2.1. Η αίτηση για χορήγηση έγκρισης ενός τύπου οχήματος σύμφωνα με μέρος του παρόντος κανονισμού υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
 2.2. Η αίτηση συνοδεύεται από τα παρακάτω έγγραφα εις τριπλούν και από τα ακόλουθα στοιχεία:
 2.2.1.
 λεπτομερή περιγραφή του τύπου οχήματος όσον αφορά τα στοιχεία που καθορίζονται στην παράγραφο 4.2 ή/και 7.2. Πρέπει να προσδιορίζονται οι αριθμοί ή/και τα σύμβολα αναγνώρισης του τύπου του κινητήρα και του τύπου οχήματος·
 2.2.2.
 σχέδιο(-α) που εμφανίζει(-ουν) τα χαρακτηριστικά της δεξαμενής και προσδιορίζει(-ουν) το υλικό κατασκευής της·
 2.2.3.
 διάγραμμα του συνολικού συστήματος τροφοδοσίας καυσίμου, που εμφανίζει τη θέση κάθε κατασκευαστικού στοιχείου στο όχημα· και
 2.2.4.
 για αιτήσεις σύμφωνα με το μέρος II του


text:
παρόντος κανονισμού, διάγραμμα της ηλεκτρικής εγκατάστασης που εμφανίζει τη θέση της και τον τρόπο στερέωσής της στο όχημα.
 2.3. Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου υποβάλλονται τα εξής:
 2.3.1.
 όχημα αντιπροσωπευτικό του προς έγκριση τύπου οχήματος ή τα μέρη του οχήματος που η τεχνική υπηρεσία θεωρεί αναγκαία για τις δοκιμές έγκρισης·
 2.3.2.
 στην περίπτωση οχήματος εξοπλισμένου με δεξαμενή κατασκευασμένη από πλαστικό υλικό, επτά επιπλέον δεξαμενές με τα εξαρτήματά τους·
 2.3.3.
 στην περίπτωση οχήματος εξοπλισμένου με δεξαμενή κατασκευασμένη από άλλο υλικό, δύο επιπλέον δεξαμενές με τα εξαρτήματά τους.
 3. ΕΓΚΡΙΣΗ
 3.1. Εφόσον το όχημα που υποβλήθηκε προς έγκριση σύμφωνα με τον παρόντα κανονισμό πληροί τις απαιτήσεις του παρακάτω μέρους I ή/και μέρους II, η έγκριση του εν λόγω τύπου οχήματος χορηγείται.
 3.2. Κάθε εγκεκριμένος τύπος φέρει αριθμό έγκρισης του οποίου τα δύο πρώτα ψηφία αποτελούν τον αριθμό της πλέον πρόσφατης σειράς τροποποιήσεων που ενσωματώθηκαν στον κανονισμό κατά την ημερομηνία έκδοσης της έγκρισης. Ωστόσο, ένα συμβαλλόμενο μέρος δύναται να δώσει τον ίδιο αριθμό έγκρισης σε περισσότερους του ενός τύπους οχήματος όπως ορίζεται στην παράγραφο 4.2 ή/και 7.2, εφόσον οι τύποι αποτελούν μεταβλητές του ίδιου βασικού μοντέλου και με τον όρο ότι κάθε τύπος υποβάλλεται ξεχωριστά σε δοκιμές και διαπιστώνεται η συμμόρφωσή του προς τους όρους του παρόντος κανονισμού.
 3.3. Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η ειδοποίηση έγκρισης ή απόρριψης της έγκρισης τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος I του παρόντος κανονισμού και μέσω διαγραμμάτων που εμφανίζουν τα στοιχεία που αναφέρονται στις ανωτέρω παραγράφους 2.2.2, 2.2.3 και 2.2.4 (που υποβάλλονται από τον αιτούντα την έγκριση), σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
 3.4. Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 3.4.1.
 κύκλο που περιβάλλει το χαρακτήρα «E» ακολουθούμενο από τον διακριτικό αριθμό της χώρας που έχει χορηγήσει την έγκριση (2)·
 3.4.2.
 τον αριθμό του παρόντος κανονισμού ακολουθούμενο από τα στοιχεία «RI», εάν το όχημα εγκρίνεται σύμφωνα με το μέρος I του κανονισμού, ή από τα στοιχεία «RII», εάν το όχημα εγκρίνεται σύμφωνα με τα μέρη I και II του κανονισμού, μια παύλα και τον αριθμό έγκρισης στο δεξιό μέρος του κύκλου που προβλέπεται στην παράγραφο 3.4.1.
 3.5. Αν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 3.4.1· στην προκειμένη περίπτωση, οι επιπρόσθετοι αριθμοί, οι αριθμοί έγκρισης και τα σύμβολα όλων των κανονισμών βάσει των οποίων έχει χορηγηθεί έγκριση στη χώρα που χορήγησε έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 3.4.1.
 3.6. Το σήμα έγκρισης πρέπει να είναι ευανάγνωστο και ανεξίτηλο.
 3.7.


text:
Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
 3.8. Στο παράρτημα II του παρόντος κανονισμού παρατίθενται παραδείγματα διάταξης του σήματος έγκρισης.
 ΜΕΡΟΣ I – ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΤΗ ΔΕΞΑΜΕΝΗ ΚΑΥΣΙΜΩΝ
 4. ΟΡΙΣΜΟΙ
 Για τους σκοπούς του παρόντος μέρους του κανονισμού:
 4.1.
 ως «έγκριση οχήματος» νοείται η έγκριση ενός τύπου οχήματος όσον αφορά τις δεξαμενές υγρών καυσίμων·
 4.2.
 ως «τύπος οχήματος» νοούνται τα οχήματα που δεν διαφέρουν ουσιωδώς σε σημεία όπως:
 4.2.1.
 η δομή, το σχήμα, οι διαστάσεις και τα υλικά κατασκευής (μέταλλο/πλαστικό) της(των) δεξαμενής(-ών)·
 4.2.2.
 σε οχήματα της κατηγορίας Μ1 (1), η θέση της(των) δεξαμενής(-ών) στο όχημα, εφόσον επηρεάζει αρνητικά τις απαιτήσεις της παραγράφου 5.10·
 4.3.
 ως «θάλαμος επιβατών» νοείται ο χώρος για τους επιβάτες που περικλείεται από τη σκεπή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες, το εμπρόσθιο διαχωριστικό διάφραγμα και το επίπεδο που διέρχεται από το οπίσθιο διαχωριστικό διάφραγμα ή το επίπεδο στήριξης του ερεισίνωτου των οπίσθιων καθισμάτων·
 4.4.
 ως «δεξαμενή» νοείται(-ούνται) η(οι) δεξαμενή(-ές) που έχει(-ουν) σχεδιαστεί για να περιέχει(-ουν) το υγρό καύσιμο, όπως ορίζεται στην παράγραφο 4,6, που χρησιμοποιείται πρωτίστως για την πρόωση του οχήματος, εξαιρουμένων των εξαρτημάτων της(τους) [σωλήνας πλήρωσης (εφόσον πρόκειται για χωριστό στοιχείο), στόμιο πλήρωσης, πώμα, δείκτης ποσότητας, συνδέσεις με τον κινητήρα ή για την αντιστάθμιση της εσωτερικής υπερπίεσης κ.λπ.]·
 4.5.
 ως «χωρητικότητα της δεξαμενής καυσίμου» νοείται η χωρητικότητα της δεξαμενής καυσίμου όπως ορίζεται από τον κατασκευαστή· και
 4.6.
 ως «υγρό καύσιμο» νοείται το καύσιμο που βρίσκεται σε υγρή κατάσταση υπό κανονικές συνθήκες θερμοκρασίας και πίεσης.
 5. ΑΠΑΙΤΗΣΕΙΣ ΓΙΑ ΤΙΣ ΔΕΞΑΜΕΝΕΣ ΥΓΡΩΝ ΚΑΥΣΙΜΩΝ
 5.1. Οι δεξαμενές πρέπει να είναι κατασκευασμένες έτσι ώστε να είναι ανθεκτικές στη διάβρωση.
 5.2. Οι δεξαμενές πρέπει να υποβάλλονται επιτυχώς, όταν φέρουν όλα τα εξαρτήματα που κανονικώς προσαρμόζονται σε αυτές, στις δοκιμές διαρροής που διενεργούνται σύμφωνα με την παράγραφο 6.1. σε σχετική εσωτερική πίεση ίση προς το διπλάσιο της υπερπίεσης λειτουργίας, σε καμία όμως περίπτωση μικρότερη από υπερπίεση 0,3 bar.
 Οι δεξαμενές οχημάτων που είναι κατασκευασμένες από πλαστικό υλικό θεωρούνται ότι πληρούν την ανωτέρω απαίτηση εφόσον έχουν υποβληθεί επιτυχώς στη δοκιμή που περιγράφεται στο παράρτημα V, παράγραφος 2.
 5.3. Τυχόν υπερπίεση ή πίεση υπερβαίνουσα την πίεση λειτουργίας πρέπει να αντισταθμίζεται αυτομάτως με κατάλληλες διατάξεις (εξαεριστικά, βαλβίδες ασφαλείας κ.λπ.).
 5.4. Τα εξαεριστικά πρέπει να είναι σχεδιασμένα κατά τρόπο ώστε να προλαμβάνονται τυχόν κίνδυνοι πυρκαγιάς. Ειδικότερα, οποιοδήποτε καύσιμο που τυχόν διαρρέει κατά την πλήρωση της(των) δεξαμενής(-ών) δεν πρέπει να έρχεται σε επαφή με το σύστημα εξάτμισης. Το καύσιμο αυτό πρέπει να διοχετεύεται στο έδαφος.
 5.5. Η(Οι) δεξαμενή(-ές) δεν πρέπει να τοποθετείται(-ούνται) σε επιφάνεια ή να αποτελεί(-ούν) επιφάνεια (δάπεδο, τοίχωμα, διάφραγμα) του θαλάμου επιβατών ή άλλου διαμερίσματος που αποτελεί αναπόσπαστο τμήμα αυτού.
 5.6. Πρέπει να προβλέπεται χώρισμα μεταξύ του θαλάμου επιβατών και της(των) δεξαμενής(-ών). Το χώρισμα μπορεί να διαθέτει ανοίγματα (π.χ. για τη διέλευση καλωδίων) υπό τον όρο ότι είναι έτσι διατεταγμένα ώστε, υπό συνήθεις συνθήκες χρήσης, να μη μπορεί να ρεύσει το καύσιμο ελεύθερα από τη(τις) δεξαμενή(-ές) προς το θάλαμο επιβατών ή άλλο διαμέρισμα που αποτελεί


text:
αναπόσπαστο τμήμα αυτού.
 5.7. Κάθε δεξαμενή πρέπει να είναι ασφαλώς στερεωμένη και τοποθετημένη έτσι ώστε να διασφαλίζεται ότι τυχόν διαρροή καυσίμου από τη δεξαμενή ή τα εξαρτήματά της διαφεύγει προς το έδαφος και όχι προς το θάλαμο επιβατών υπό συνήθεις συνθήκες χρήσης.
 5.8. Το στόμιο πλήρωσης δεν πρέπει να βρίσκεται στο θάλαμο επιβατών, στο χώρο των αποσκευών ή στο διαμέρισμα του κινητήρα.
 5.9. Το καύσιμο δεν πρέπει να διαφεύγει από το πώμα της δεξαμενής ή από τις διατάξεις αντιστάθμισης της υπερπίεσης κατά τις προβλεπόμενες συνθήκες λειτουργίας του οχήματος. Στην περίπτωση ανατροπής του οχήματος, γίνεται ανεκτό το στάξιμο, υπό τον όρο ότι δεν υπερβαίνει τα 30 g/min. Η απαίτηση αυτή πρέπει να επαληθεύεται κατά τη δοκιμή που ορίζεται στην παράγραφο 6.2.
 5.9.1. Το πώμα της δεξαμενής καυσίμου πρέπει να στερεώνεται στο σωλήνα πλήρωσης.
 5.9.1.1. Οι απαιτήσεις της παραγράφου 5.9.1. πληρούνται, εφόσον προβλέπεται η πρόληψη υπερβολικών εκπομπών εξαερούμενων καυσίμων και κατασπατάλησης καυσίμων που οφείλονται στην έλλειψη πώματος της δεξαμενής καυσίμου.
 Τούτο επιτυγχάνεται με τη χρήση ενός από τα ακόλουθα:
 5.9.1.1.1.
 πώματος της δεξαμενής καυσίμου με αυτόματο άνοιγμα και κλείσιμο και μη δυνάμενου να αφαιρεθεί,
 5.9.1.1.2.
 χαρακτηριστικών σχεδιασμού για την αποφυγή υπερβολικών εκπομπών εξαερούμενων καυσίμων και κατασπατάλησης καυσίμων που οφείλονται στην έλλειψη πώματος της δεξαμενής καυσίμου,
 5.9.1.1.3.
 οποιασδήποτε άλλης διάταξης με την οποία επιτυγχάνεται το ίδιο αποτέλεσμα. Ορισμένα ενδεικτικά, αλλά όχι εξαντλητικά, παραδείγματα είναι τα εξής: πώμα δεμένο με ιμάντα ή με αλυσίδα ή πώμα για το οποίο χρησιμοποιείται το ίδιο κλειδί με το κλειδί για την εκκίνηση του αυτοκινήτου. Στην περίπτωση αυτή, το κλειδί πρέπει να μπορεί να αφαιρείται από το πώμα μόνο όταν αυτό είναι κλειδωμένο. Ωστόσο, η χρήση αυτή καθαυτή πώματος δεμένου με ιμάντα ή με αλυσίδα δεν επαρκεί για οχήματα άλλα από τα οχήματα των κατηγοριών M1 και N1.
 5.9.2. το παρέμβυσμα μεταξύ του πώματος και του σωλήνα πλήρωσης πρέπει να παραμένει στέρεα στη θέση του. Το πώμα πρέπει να μανταλώνει στέρεα στη θέση του πάνω στο παρέμβυσμα και στον σωλήνα πλήρωσης όταν είναι κλειστό.
 5.10. Οι δεξαμενές καυσίμων τοποθετούνται κατά τρόπο ώστε να προστατεύονται από τις συνέπειες μετωπικής ή οπίσθιας σύγκρουσης του οχήματος· πλησίον της δεξαμενής δεν πρέπει να υπάρχουν προεξέχοντα μέρη, αιχμηρές άκρες κ.λπ..
 5.11. Η δεξαμενή καυσίμου και τα εξαρτήματά της πρέπει να είναι σχεδιασμένα και να τοποθετούνται στο όχημα με τρόπο ώστε να αποφεύγεται ο κίνδυνος ανάφλεξης λόγω στατικού ηλεκτρισμού. Εάν κρίνεται απαραίτητο, προβλέπεται(-ονται) μέτρο(-α) διάχυσης των φορτίων. Ο κατασκευαστής πρέπει να καταδείξει στην τεχνική υπηρεσία το/τα μέτρα που εγγυάται(-ώνται) την ικανοποίηση των εν λόγω απαιτήσεων.
 5.12. Η(Οι) δεξαμενή(-ές) πρέπει να είναι κατασκευασμένη(-ες) από πυρίμαχο μεταλλικό υλικό. Δύνα(ν)ται να είναι κατασκευασμένη(-ες) από πλαστικό υλικό, υπό τον όρο ότι πληροί(-ούν) τις απαιτήσεις του παραρτήματος V.
 6. ΔΟΚΙΜΗ ΤΩΝ ΔΕΞΑΜΕΝΩΝ ΥΓΡΩΝ ΚΑΥΣΙΜΩΝ
 6.1. Δοκιμή σε υδραυλική πίεση
 Η δεξαμενή υποβάλλεται σε δοκιμή υδραυλικής εσωτερικής πίεσης εκτελούμενη σε απομονωμένη μονάδα πλήρη με όλα τα εξαρτήματά της. Η δεξαμενή πληρούται τελείως με μη αναφλέξιμο υγρό (π.χ. νερό). Αφού κοπεί κάθε επικοινωνία με τον έξω χώρο, αυξάνεται σταδιακά η πίεση μέσω του σωλήνα που τροφοδοτεί τον κινητήρα με καύσιμο έως


text:
σχετική εσωτερική πίεση ίση προς το διπλάσιο της χρησιμοποιούμενης πίεσης λειτουργίας και οπωσδήποτε τουλάχιστον έως υπερπίεση 0,3 bar, διατηρούμενη επί ένα λεπτό. Στο διάστημα αυτό δεν πρέπει να διαρραγεί ή να παρουσιάσει διαρροή το κέλυφος της δεξαμενής· ωστόσο, μπορεί να υποστεί μόνιμη παραμόρφωση.
 6.2. Δοκιμή ανατροπής
 6.2.1. Η δεξαμενή και όλα τα εξαρτήματά της συναρμολογούνται σε διάταξη δοκιμών κατά τρόπο που να αντιστοιχεί στην εγκατάστασή τους στο όχημα για το οποίο προορίζεται η δεξαμενή· το ίδιο ισχύει και για τα συστήματα αντιστάθμισης της εσωτερικής υπερπίεσης.
 6.2.2. Η διάταξη δοκιμών περιστρέφεται γύρω από άξονα παράλληλο προς τον επιμήκη άξονα του οχήματος.
 6.2.3. Η δοκιμή εκτελείται με τη δεξαμενή πλήρη κατά το 90 % της χωρητικότητάς της, και το 30 % της χωρητικότητάς της με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά (μπορεί να γίνει δεκτό το νερό).
 6.2.4. Η δεξαμενή στρέφεται από τη θέση εγκατάστασής της κατά 90 ° προς τα δεξιά. Η δεξαμενή παραμένει στη θέση αυτή τουλάχιστον επί 5 λεπτά. Η δεξαμενή στρέφεται έπειτα προς την ίδια κατεύθυνση κατά επιπλέον 90 °. Η δεξαμενή κρατείται στη θέση αυτή, όπου είναι πλήρως ανεστραμμένη, τουλάχιστον επί 5 ακόμη λεπτά. Η δεξαμενή επανέρχεται στην κανονική της θέση με περιστροφή. Το χρησιμοποιούμενο στη δοκιμή υγρό που δεν επέστρεψε στη δεξαμενή από το σύστημα αερισμού συλλέγεται και αναπληρώνεται, αν κρίνεται σκόπιμο. Η δεξαμενή περιστρέφεται προς την αντίθετη κατεύθυνση κατά 90 ° και αφήνεται στη θέση αυτή επί 5 τουλάχιστον λεπτά.
 Η δεξαμενή στρέφεται περαιτέρω προς την ίδια κατεύθυνση κατά 90 ° και διατηρείται σε αυτή την πλήρως ανεστραμμένη θέση επί τουλάχιστον 5 λεπτά. Έπειτα, η δεξαμενή επανέρχεται στην κανονική της θέση με περιστροφή.
 Κάθε επακόλουθη περιστροφή κατά 90 ° πραγματοποιείται σε χρονικά διαστήματα από 1 έως 3 λεπτά.
 ΜΕΡΟΣ II – ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΠΡΟΛΗΨΗ ΚΙΝΔΥΝΟΥ ΠΥΡΚΑΓΙΑΣ ΣΕ ΠΕΡΙΠΤΩΣΗ ΣΥΓΚΡΟΥΣΗΣ
 7. ΟΡΙΣΜΟΙ
 Για τους σκοπούς του παρόντος μέρους του κανονισμού:
 7.1.
 ως «έγκριση οχήματος» νοείται η έγκριση τύπου οχήματος όσον αφορά την πρόληψη κινδύνου πυρκαγιάς·
 7.2.
 ως «τύπος οχήματος» νοούνται τα οχήματα τα οποία δεν διαφέρουν ουσιωδώς σε σημεία, όπως:
 7.2.1.
 η δομή, το σχήμα, οι διαστάσεις και τα υλικά κατασκευής (μέταλλο/πλαστικό) της(των) δεξαμενής(-ών)·
 7.2.2.
 σε οχήματα της κατηγορίας Μ1 (1), τη θέση της(των) δεξαμενής(-ών) στο όχημα εφόσον επηρεάζει αρνητικά τις απαιτήσεις της παραγράφου 5.10·
 7.2.3.
 τα χαρακτηριστικά και η θέση του συστήματος τροφοδότησης (αντλία, φίλτρα, κ.λπ.)· και
 7.2.4.
 τα χαρακτηριστικά και η θέση της ηλεκτρικής εγκατάστασης, εφόσον επηρεάζουν τα αποτελέσματα των δοκιμών σύγκρουσης που προβλέπονται στον παρόντα κανονισμό·
 7.3.
 ως «εγκάρσιο επίπεδο» νοείται το κατακόρυφο εγκάρσιο επίπεδο που είναι κάθετο προς το μέσο διάμηκες επίπεδο του οχήματος·
 7.4.
 ως «μάζα άνευ φορτίου» νοείται η μάζα του οχήματος σε κατάσταση λειτουργίας, χωρίς επιβάτες και φορτίο αλλά με καύσιμο, ψυκτικό και λιπαντικό υγρό, εργαλεία και εφεδρικό τροχό (εάν παρέχεται ως συνήθης εξοπλισμός από τον κατασκευαστή του οχήματος).
 8. ΑΠΑΙΤΗΣΕΙΣ ΕΓΚΑΤΑΣΤΑΣΗΣ ΕΓΚΕΚΡΙΜΕΝΗΣ ΔΕΞΑΜΕΝΗΣ ΥΓΡΟΥ ΚΑΥΣΙΜΟΥ
 8.1. Εγκατάσταση της δεξαμενής καυσίμου
 8.1.1. Οι δεξαμενές υγρού καυσίμου εγκρίνονται σύμφωνα με το μέρος I του παρόντος κανονισμού.
 8.1.2.


text:
Τμήματα του πλαισίου ή του αμαξώματος προστατεύουν καταλλήλως τα κατασκευαστικά στοιχεία της εγκατάστασης της δεξαμενής καυσίμου από την επαφή τους με πιθανά εμπόδια στο έδαφος. Η προστασία αυτή δεν απαιτείται εφόσον τα στοιχεία που βρίσκονται κάτω από το όχημα απέχουν από το έδαφος περισσότερο απ’ ό,τι το τμήμα του πλαισίου ή του αμαξώματος που βρίσκεται μπροστά τους.
 8.1.3. Οι σωλήνες και όλα τα άλλα τμήματα της εγκατάστασης της δεξαμενής καυσίμων τοποθετούνται στο όχημα σε όσο το δυνατόν περισσότερο προστατευμένες θέσεις. Οι συστροφές, οι κλίσεις και οι κραδασμοί της δομής του οχήματος ή της μονάδας κίνησης δεν πρέπει να υποβάλλουν τα κατασκευαστικά στοιχεία της εγκατάστασης της δεξαμενής καυσίμου σε τριβές, συμπιέσεις ή οποιαδήποτε άλλη ασυνήθη καταπόνηση.
 8.1.4. Οι συνδέσεις πτυσσόμενων ή εύκαμπτων σωλήνων με άκαμπτα τμήματα των κατασκευαστικών στοιχείων της εγκατάστασης της δεξαμενής καυσίμου είναι έτσι σχεδιασμένες και δομημένες ώστε να παραμένουν στεγανές υπό τις διάφορες συνθήκες χρήσης του οχήματος, παρά τις συστροφές, τις κλίσεις και τους κραδασμούς της δομής του οχήματος ή της μονάδας κίνησης.
 8.1.5. Εφόσον το στόμιο πλήρωσης βρίσκεται σε πλευρικό σημείο του οχήματος, το πώμα, όταν είναι κλειστό, δεν προεξέχει των παρακείμενων επιφανειών του αμαξώματος.
 8.2. Ηλεκτρική εγκατάσταση
 8.2.1. Τα ηλεκτρικά καλώδια, άλλα από εκείνα που είναι τοποθετημένα σε κοίλα κατασκευαστικά στοιχεία, συνδέονται στη δομή του οχήματος, στα τοιχώματα ή στα διαχωριστικά κοντά στα οποία κατευθύνονται. Τα σημεία διέλευσής τους σε τοιχώματα ή διαχωριστικά προστατεύονται ικανοποιητικά ώστε να αποτρέπεται η διάτρηση της μόνωσης.
 8.2.2. Η ηλεκτρική εγκατάσταση είναι σχεδιασμένη, κατασκευασμένη και τοποθετημένη κατά τέτοιο τρόπο ώστε τα κατασκευαστικά στοιχεία της να είναι ανθεκτικά στα φαινόμενα διάβρωσης στα οποία εκτίθενται.
 9. ΔΟΚΙΜΕΣ ΕΠΙ ΤΟΥ ΟΧΗΜΑΤΟΣ
 Στη δοκιμή μετωπικής σύγκρουσης με εμπόδιο η οποία διενεργείται σύμφωνα με τη διαδικασία που ορίζεται στο παράρτημα III του παρόντος κανονισμού, στη δοκιμή πλευρικής σύγκρουσης η οποία διενεργείται σύμφωνα με τη διαδικασία που περιγράφεται στο παράρτημα IV του κανονισμού αριθ. 95, σειρά τροποποιήσεων 01, και στη δοκιμή οπίσθιας σύγκρουσης που πραγματοποιείται σύμφωνα με τη διαδικασία που ορίζεται στο παράρτημα IV του παρόντος κανονισμού,
 9.1.
 παρατηρείται μόνο ελαφρά διαρροή υγρού στην εγκατάσταση της δεξαμενής καυσίμου κατά τη σύγκρουση·
 9.2.
 στην περίπτωση συνεχούς διαρροής στην εγκατάσταση της δεξαμενής καυσίμου μετά τη σύγκρουση, ο ρυθμός της διαρροής δεν πρέπει να υπερβαίνει τα 30 g/min· εάν το υγρό από την εγκατάσταση της δεξαμενής καυσίμου αναμειγνύεται με τα υγρά άλλων συστημάτων, και εφόσον τα διάφορα υγρά δεν δύνανται να διαχωριστούν και να εντοπιστούν ευχερώς, η συνεχής διαρροή αξιολογείται με βάση το σύνολο των συλλεγόμενων υγρών·
 9.3.
 δεν αναμένεται πρόκληση πυρκαγιάς συντηρούμενης από το καύσιμο·
 9.4.
 Κατά τη διάρκεια και μετά τις συγκρούσεις που περιγράφονται στην ανωτέρω παράγραφο 9, ο συσσωρευτής διατηρείται στη θέση του χάρη στην ασφαλιστική του διάταξη·
 9.5.
 Κατ’ αίτηση του κατασκευαστή, η δοκιμή μετωπικής σύγκρουσης που ορίζεται στο παράρτημα III του παρόντος κανονισμού δύναται να αντικατασταθεί με τη διαδικασία δοκιμής που περιγράφεται στο παράρτημα III του κανονισμού αριθ. 94, σειρά τροποποιήσεων 01.
 10. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΤΟΥ ΟΧΗΜΑΤΟΣ
 10.1. Κάθε τροποποίηση του τύπου του οχήματος κοινοποιείται στη διοικητική υπηρεσία που ενέκρινε τον τύπο του οχήματος.


text:
Στη συνέχεια, η υπηρεσία μπορεί είτε:
 10.1.1.
 να θεωρήσει ότι οι τροποποιήσεις που πραγματοποιήθηκαν δεν είναι πιθανόν να επιφέρουν αξιόλογο δυσμενές αποτέλεσμα και ότι, εν πάση περιπτώσει, το όχημα εξακολουθεί να πληροί τις απαιτήσεις, ή
 10.1.2.
 να απαιτήσει επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
 10.2. Με την επιφύλαξη των διατάξεων της ανωτέρω παραγράφου 10.1, η μεταβλητή οχήματος του οποίου η μάζα άνευ φορτίου δεν διαφέρει κατά περισσότερο από ± 20 % από την αντίστοιχη μάζα του οχήματος που έχει υποβληθεί σε δοκιμές για τη χορήγηση έγκρισης δεν θεωρείται τροποποίηση του τύπου του οχήματος.
 10.3. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην ανωτέρω παράγραφο 3.3.
 11. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με τις οριζόμενες στη συμφωνία, προσάρτημα 2 (E/ECE/324-E/ECE/TRANS/505/ Αναθ.2), με τις ακόλουθες απαιτήσεις:
 11.1.
 Κάθε όχημα που φέρει σήμα έγκρισης, όπως ορίζεται στον παρόντα κανονισμό, συμφωνεί με τον εγκεκριμένο τύπο οχήματος και πληροί τις απαιτήσεις του ανωτέρω μέρους I ή/και του μέρους II.
 11.2.
 Για λόγους επαλήθευσης της συμμόρφωσης, όπως προβλέπεται στην ανωτέρω παράγραφο 11.1, επαρκής αριθμός οχημάτων που έχουν παραχθεί σε σειρά και φέρουν το απαιτούμενο από τον παρόντα κανονισμό σήμα έγκρισης υποβάλλεται σε δειγματοληπτικούς ελέγχους.
 11.3.
 Κατά κανόνα, η συμμόρφωση του οχήματος προς τον εγκεκριμένο τύπο ελέγχεται βάσει της περιγραφής που παρέχεται στο έντυπο της έγκρισης και στα παραρτήματά του. Ωστόσο, εάν κρίνεται απαραίτητο, το όχημα υποβάλλεται στους ελέγχους που ορίζονται στην ανωτέρω παράγραφο 6.
 12. ΠΟΙΝΕΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 12.1. Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί εφόσον δεν πληρούνται οι απαιτήσεις που ορίζονται στην ανωτέρω παράγραφο 11.1 ή εφόσον το όχημα απέτυχε στους ελέγχους που προσδιορίζονται στην ανωτέρω παράγραφο 9.
 12.2. Εφόσον κάποιο από τα συμβαλλόμενα μέρη που εφαρμόζει τον παρόντα κανονισμό ανακαλέσει έγκριση την οποία είχε προηγουμένως χορηγήσει, ενημερώνει πάραυτα σχετικά τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με την αποστολή αντιγράφου του εντύπου της κοινοποίησης που είναι σύμφωνο με το υπόδειγμα του παραρτήματος I ή II του παρόντος κανονισμού.
 13. ΜΕΤΑΒΑΤΙΚΕΣ ΔΙΑΤΑΞΕΙΣ
 13.1. Από την ημερομηνία της επίσημης έναρξης της σειράς τροποποιήσεων 02 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 13.2. 12 μήνες μετά την ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις ΟΕΕ, μόνον εφόσον ο προς έγκριση τύπος του οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 02.
 13.3. Έως 12 μήνες μετά την ημερομηνία έναρξης ισχύος της σειράς τροποποιήσεων 02 επί του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εθνικής έγκρισης τύπου ενός τύπου οχήματος που εγκρίθηκε σύμφωνα με τις προηγούμενες σειρές τροποποιήσεων επί


text:
του παρόντος κανονισμού.
 13.4. 24 μήνες μετά την έναρξη ισχύος της σειράς τροποποιήσεων 02 επί του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική καταχώριση (πρώτη έναρξη ισχύος) οχήματος το οποίο δεν πληροί τις απαιτήσεις της σειράς τροποποιήσεων 02 επί του παρόντος κανονισμού.
 14. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΔΙΕΝΕΡΓΟΥΝ ΔΟΚΙΜΕΣ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που διενεργούν δοκιμές έγκρισης και των διοικητικών υπηρεσιών που χορηγούν τις εγκρίσεις και προς τις οποίες αποστέλλονται τα έντυπα επικύρωσης ή άρνησης ή ανάκλησης της έγκρισης τα οποία εκδίδονται σε άλλες χώρες.
 (1) Όπως ορίζεται στο παράρτημα VII του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/Αναθ.1/Τροπ.2, όπως τροποποιήθηκε με την τροπ. 4).
 (2) 1 για την Γερμανία, 2 για την Γαλλία, 3 για την Ιταλία, 4 για τις Κάτω Χώρες, 5 για την Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία-Μαυροβούνιο, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με τα αντίστοιχα σήματα της ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική και 48 για τη Νέα Ζηλανδία. Επόμενοι αριθμοί δίδονται σε άλλες χώρες με τη χρονολογική σειρά κατά την οποία κυρώνουν ή προσχωρούν στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις προϋποθέσεις για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που δίδονται κατ’ αυτόν τον τρόπο κοινοποιούνται στα συμβαλλόμενα μέρη της συμφωνίας από τον Γενικό Γραμματέα των Ηνωμένων Εθνών.
 ΠΑΡΆΡΤΗΜΑ I
 ΚΟΙΝΟΠΟΙΗΣΗ
 [Μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ II
 ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
 ΥΠΟΔΕΙΓΜΑ A
 (βλ. παράγραφο 3.4. του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με το μέρος Ι του κανονισμού αριθ. 34 με αριθμό έγκρισης 021234. Τα δύο πρώτα ψηφία (02) του αριθμού έγκρισης δηλώνουν ότι η


text:
έγκριση χορηγήθηκε σύμφωνα με τις απαιτήσεις του κανονισμού αριθ. 34, όπως τροποποιήθηκε με τη σειρά τροποποιήσεων 02.
 ΥΠΟΔΕΙΓΜΑ B
 (βλ. παράγραφο 3.5. του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος έχει λάβει έγκριση στις Κάτω Χώρες (E 4) σύμφωνα με τον κανονισμό αριθ. 34, μέρη Ι και ΙΙ και με τον κανονισμό αριθ. 33 (1). Οι αριθμοί έγκρισης δηλώνουν ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 34 περιελάμβανε τη σειρά τροποποιήσεων 02 και ο κανονισμός αριθ. 33 εξακολουθούσε να έχει την αρχική μορφή του.
 (1) Ο δεύτερος αριθμός δίδεται απλώς ενδεικτικά.
 ΠΑΡΆΡΤΗΜΑ III
 Δοκιμή μετωπικής σύγκρουσης με εμπόδιο
 1. ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
 Σκοπός της δοκιμής αυτής είναι να προσομοιάσει τις συνθήκες της μετωπικής σύγκρουσης με σταθερό εμπόδιο ή με άλλο όχημα που διέρχεται από την αντίθετη κατεύθυνση.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΗΣ
 2.1. Πεδίο δοκιμών
 Το πεδίο δοκιμών πρέπει να είναι αρκετά ευρύ ώστε να περιλαμβάνει το διάδρομο επιτάχυνσης, το εμπόδιο και τις τεχνικές εγκαταστάσεις που απαιτούνται για τη διενέργεια της δοκιμής. Το τελευταίο μέρος του διαδρόμου, για τουλάχιστον 5 μέτρα πριν από το εμπόδιο, πρέπει να είναι οριζόντιο, επίπεδο και λείο.
 2.2. Εμπόδιο
 Το εμπόδιο συνίσταται σε όγκο ενισχυμένου σκυροδέματος πλάτους τουλάχιστον 3 μέτρων στο εμπρόσθιο μέρος και ύψους τουλάχιστον 1,5 μέτρου. Το εμπόδιο πρέπει να έχει τέτοιο πάχος ώστε να ζυγίζει τουλάχιστον 70 τόνους. Το εμπρόσθιο μέρος πρέπει να είναι κατακόρυφο, κάθετο προς τον άξονα του διαδρόμου επιτάχυνσης και επιστρωμένο με σανίδες κόντρα πλακέ πάχους 2 cm σε καλή κατάσταση. Το εμπόδιο πρέπει να είναι είτε στερεωμένο στο έδαφος ή τοποθετημένο στο έδαφος με επιπλέον διατάξεις συγκράτησης, εάν κρίνεται σκόπιμο, ώστε να περιορίζεται η μετατόπισή του. Μπορεί επίσης να χρησιμοποιηθεί εμπόδιο με διαφορετικά χαρακτηριστικά, αλλά το οποίο να οδηγεί σε τουλάχιστον εξίσου πειστικά αποτελέσματα.
 2.3. Πρόωση του οχήματος
 Κατά τη στιγμή της σύγκρουσης, το όχημα δεν πρέπει πλέον να υπόκειται στη δράση καμίας επιπλέον διάταξης διεύθυνσης ή προώθησης. Πρέπει να φτάσει στο εμπόδιο ακολουθώντας πορεία κάθετη προς τον τοίχο πρόσκρουσης· η μέγιστη ανεκτή πλευρική απόκλιση ευθυγράμμισης μεταξύ της κατακόρυφης μέσης γραμμής του πρόσθιου μέρους του οχήματος και της κατακόρυφης μέσης γραμμής του τοίχου πρόσκρουσης είναι ± 30 cm.
 2.4. Κατάσταση του οχήματος
 2.4.1. Το υπό δοκιμή όχημα είναι είτε εξοπλισμένο με όλα τα συνήθη εξαρτήματα και εξοπλισμό που περιλαμβάνονται στο άνευ φορτίου βάρος του είτε βρίσκεται σε τέτοια κατάσταση ώστε να πληρεί τη συγκεκριμένη απαίτηση εφόσον αφορά τα κατασκευαστικά στοιχεία και τον εξοπλισμό που επηρεάζουν τον κίνδυνο πυρκαγιάς.
 2.4.2. Εάν το όχημα ωθείται με εξωτερικά μέσα, η εγκατάσταση καυσίμου πρέπει να πληρείται κατά τουλάχιστον 90 % της χωρητικότητάς της είτε με καύσιμο είτε με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά. Όλα τα άλλα συστήματα (άνω δεξαμενή υγρών φρένων, ψυγείο, κ.λπ.) μπορεί να είναι κενά.
 2.4.3. Εάν το όχημα ωθείται με τον δικό του κινητήρα, η δεξαμενή καυσίμου πρέπει να είναι πλήρης κατά τουλάχιστον 90 %. Όλες οι άλλες δεξαμενές που περιέχουν υγρά μπορεί


text:
να είναι απολύτως πλήρεις.
 2.4.4. Εφόσον το επιθυμεί ο κατασκευαστής, η τεχνική υπηρεσία που είναι υπεύθυνη για τη διεξαγωγή των δοκιμών δύναται να επιτρέψει τη χρήση του ίδιου οχήματος που χρησιμοποιήθηκε στις προβλεπόμενες σε άλλους κανονισμούς δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται στον παρόντα κανονισμό.
 2.5. Ταχύτητα κατά τη σύγκρουση
 Η ταχύτητα κατά τη σύγκρουση πρέπει να κυμαίνεται μεταξύ 48,3 km/h και 53,1 km/h. Ωστόσο, εάν η δοκιμή διενεργήθηκε με υψηλότερη ταχύτητα σύγκρουσης και το όχημα πληρούσε τους προβλεπόμενους όρους, η δοκιμή θεωρείται ικανοποιητική.
 2.6. Όργανα μέτρησης
 Το όργανο που χρησιμοποιείται για την καταγραφή της ταχύτητας που αναφέρεται στην ανωτέρω παράγραφο 2.5. πρέπει να είναι ακριβές, με ανεκτή απόκλιση 1 %.
 3. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΗΣ
 3.1. Επιτρέπεται η εφαρμογή ισοδύναμων μεθόδων δοκιμής, με την προϋπόθεση ότι οι όροι που αναφέρονται στον παρόντα κανονισμό τηρούνται είτε πλήρως είτε μέσω υποκατάστατης δοκιμής ή με τον υπολογισμό βάσει των αποτελεσμάτων της υποκατάστατης δοκιμής.
 3.2. Εάν χρησιμοποιείται μέθοδος άλλη από την οριζόμενη στην ανωτέρω παράγραφο 2, η ισοδυναμία της πρέπει να αποδεικνύεται.
 ΠΑΡΑΡΤΗΜΑ IV
 Διαδικασία της δοκιμής οπίσθιας σύγκρουσης
 1. ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
 1.1.
 Σκοπός της δοκιμής αυτής είναι να προσομοιάσει τις συνθήκες της οπίσθιας σύγκρουσης με άλλο κινούμενο όχημα.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΗΣ
 2.1. Πεδίο δοκιμών
 Το πεδίο δοκιμών πρέπει να είναι αρκετά ευρύ ώστε να περιλαμβάνει το σύστημα πρόωσης της διάταξης κρούσης (κρούστης) και να επιτρέπει τη μετά τη σύγκρουση μετατόπιση του οχήματος που υπέστη τη σύγκρουση, καθώς και την εγκατάσταση του εξοπλισμού για τη διενέργεια της δοκιμής. Το μέρος όπου συντελούνται η σύγκρουση και η μετατόπιση του οχήματος πρέπει να είναι οριζόντιο, επίπεδο και λείο και να έχει συντελεστή τριβής τουλάχιστον 0,5.
 2.2. Διάταξη κρούσης (κρούστης)
 2.2.1.
 Η διάταξη κρούσης είναι από χάλυβα και στέρεης κατασκευής.
 2.2.2.
 Η επιφάνεια της κρούσης είναι επίπεδη, πλάτους τουλάχιστον 2 500 mm και ύψους 800 mm και οι άκρες της είναι στρογγυλεμένες με ακτίνα καμπυλότητας μεταξύ 40 και 50 mm. Πρέπει να είναι επιστρωμένη με κόντρα πλακέ πάχους 20 mm.
 2.2.3.
 Κατά τη στιγμή της σύγκρουσης πρέπει να πληρούνται οι ακόλουθες απαιτήσεις:
 2.2.3.1.
 η επιφάνεια της κρούσης είναι κατακόρυφη και κάθετη προς το μέσο διάμηκες επίπεδο του οχήματος που υφίσταται τη σύγκρουση,
 2.2.3.2.
 η κατεύθυνση της διάταξης κρούσης είναι ουσιωδώς οριζόντια και παράλληλη προς το μέσο διάμηκες επίπεδο του οχήματος που υφίσταται τη σύγκρουση,
 2.2.3.3.
 η μέγιστη ανεκτή πλευρική απόκλιση μεταξύ της μέσης κατακόρυφης γραμμής της επιφάνειας της διάταξης κρούσης και του μέσου διαμήκους επιπέδου του οχήματος που υφίσταται τη σύγκρουση πρέπει να είναι 300 mm. Επιπροσθέτως, η επιφάνεια κρούσης υπερβαίνει όλο το πλάτος του οχήματος που υφίσταται τη σύγκρουση,
 2.2.3.4.
 το διάκενο μεταξύ του εδάφους και της χαμηλότερης άκρης της επιφάνειας κρούσης πρέπει να είναι 175 ± 25 mm.
 2.3. Πρόωση της διάταξης κρούσης
 Η διάταξη κρούσης μπορεί είτε να στερεώνεται σε βάση (κινούμενο εμπόδιο) είτε να αποτελεί τμήμα εκκρεμούς.
 2.4. Ειδικές διατάξεις που εφαρμόζονται όταν χρησιμοποιείται κινούμενο εμπόδιο
 2.4.1.
 Εάν η διάταξη κρούσης είναι στερεωμένη σε βάση (κινούμενο εμπόδιο) με στοιχείο συγκράτησης,


text:
το στοιχείο αυτό πρέπει να είναι στέρεο και μη δυνάμενο να παραμορφωθεί κατά τη σύγκρουση· η βάση πρέπει, κατά τη στιγμή της σύγκρουσης, να δύναται να κινείται ελεύθερα και να μην υπόκειται πλέον στη δράση της διάταξης προώθησης.
 2.4.2.
 Η ταχύτητα της σύγκρουσης πρέπει να είναι μεταξύ 35 και 38 km/h.
 2.4.3.
 Το μέσο βάρος (μάζα) της βάσης και της διάταξης κρούσης πρέπει να είναι 1 100 ± 20 kg.
 2.5. Ειδικές διατάξεις που εφαρμόζονται όταν χρησιμοποιείται εκκρεμές
 2.5.1.
 Η απόσταση μεταξύ του κέντρου της επιφάνειας κρούσης και του άξονα περιστροφής του εκκρεμούς πρέπει να είναι τουλάχιστον 5 m.
 2.5.2.
 Η διάταξη κρούσης πρέπει να είναι ελεύθερα ανηρτημένη από στέρεους βραχίονες στους οποίους να είναι αμετακίνητα στερεωμένη. Το εκκρεμές που αποτελείται από αυτά τα στοιχεία πρέπει να είναι ουσιωδώς ανίκανο να παραμορφωθεί κατά τη σύγκρουση.
 2.5.3.
 Στοιχείο συγκράτησης ενσωματώνεται στο εκκρεμές ώστε να προλαμβάνεται τυχόν δευτερεύουσα σύγκρουση από τη διάταξη σύγκρουσης στο όχημα δοκιμής.
 2.5.4.
 Κατά τη στιγμή της σύγκρουσης, η ταχύτητα του κέντρου πρόσκρουσης του εκκρεμούς πρέπει να κυμαίνεται μεταξύ 35 και 38 km/h.
 2.5.5.
 Η μειωμένη μάζα «mr» στο κέντρο πρόσκρουσης του εκκρεμούς ορίζεται ως συνάρτηση της συνολικής μάζας «m», της απόστασης «a» (1) μεταξύ του κέντρου πρόσκρουσης και του άξονα περιστροφής, και της απόστασης «l» μεταξύ του κέντρου βάρους και του άξονα περιστροφής, με την ακόλουθη εξίσωση:
 mr = m (1/a)
 2.5.6.
 Η μειωμένη μάζα mr πρέπει να είναι 1 100 ± 20 kg.
 2.6. Γενικές διατάξεις σχετικά με τη μάζα και την ταχύτητα της διάταξης κρούσης
 Εάν η δοκιμή διενεργήθηκε με ταχύτητα σύγκρουσης υψηλότερη από την οριζόμενη στις παραγράφους 2.4.2. και 2.5.4. ή/και με μάζα μεγαλύτερη από την οριζόμενη στις παραγράφους 2.4.3. και 2.5.6., και το όχημα πληρούσε τις προβλεπόμενες απαιτήσεις, η δοκιμή θεωρείται ικανοποιητική.
 2.7. Κατάσταση του υπό δοκιμή οχήματος
 2.7.1.
 Το υπό δοκιμή όχημα είναι είτε εξοπλισμένο με όλα τα συνήθη κατασκευαστικά στοιχεία και εξοπλισμό που περιλαμβάνονται στο άνευ φορτίου βάρος του είτε βρίσκεται σε τέτοια κατάσταση ώστε να πληρεί τη συγκεκριμένη απαίτηση εφόσον αφορά τα κατασκευαστικά στοιχεία και τον εξοπλισμό που επηρεάζουν τον κίνδυνο πυρκαγιάς.
 2.7.2.
 Η δεξαμενή καυσίμου πληροίται κατά τουλάχιστον το 90 % της χωρητικότητάς της είτε με καύσιμο είτε με μη αναφλέξιμο υγρό με τιμή πυκνότητας και ιξώδους παραπλήσια των τιμών του καυσίμου που χρησιμοποιείται κανονικά. Όλα τα άλλα συστήματα (άνω δεξαμενή υγρών φρένων, ψυγείο, κ.λπ.) μπορεί να είναι κενά.
 2.7.3.
 Δύναται να χρησιμοποιηθούν ταχύτητα και φρένο.
 2.7.4.
 Εάν το επιθυμεί ο κατασκευαστής, επιτρέπεται η ακόλουθη παρέκκλιση:
 2.7.4.1.
 η τεχνική υπηρεσία που είναι υπεύθυνη για τη διεξαγωγή των δοκιμών δύναται να επιτρέψει τη χρήση του ίδιου οχήματος που χρησιμοποιήθηκε στις προβλεπόμενες σε άλλους κανονισμούς δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται από τον παρόντα κανονισμό, και
 2.7.4.2.
 το όχημα δύναται να ζυγιστεί σε βαθμό που να μην υπερβαίνει το 10 % του άνευ φορτίου βάρους του με πρόσθετα φορτία ασφαλώς στερεωμένα στη δομή κατά τέτοιο τρόπο ώστε να μην επηρεάζεται η συμπεριφορά της δομής του θαλάμου επιβατών κατά τη διάρκεια της δοκιμής.
 2.8.


text:
Όργανα μέτρησης
 Τα όργανα που χρησιμοποιούνται για την καταγραφή της ταχύτητας που αναφέρεται στις ανωτέρω παραγράφους 2.4.2. και 2.5.4. πρέπει να είναι ακριβή, με ανεκτή απόκλιση 1 %.
 3. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΗΣ
 3.1.
 Επιτρέπεται η εφαρμογή ισοδύναμων μεθόδων δοκιμής, με την προϋπόθεση ότι οι όροι που αναφέρονται στον παρόντα κανονισμό τηρούνται είτε πλήρως μέσω υποκατάστατης δοκιμής είτε με τον υπολογισμό βάσει των αποτελεσμάτων της υποκατάστατης δοκιμής.
 3.2.
 Εάν χρησιμοποιείται μέθοδος άλλη από την οριζόμενη στην ανωτέρω παράγραφο 2, η ισοδυναμία της πρέπει να αποδεικνύεται.
 (1) Υπενθυμίζεται ότι η απόσταση «a» ισούται προς το μήκος του υπό εξέταση σύγχρονου εκκρεμούς.
 ΠΑΡΑΡΤΗΜΑ V
 ΔΟΚΙΜΗ ΔΕΞΑΜΕΝΩΝ ΚΑΥΣΙΜΩΝ ΚΑΤΑΣΚΕΥΑΣΜΕΝΩΝ ΑΠΟ ΠΛΑΣΤΙΚΟ ΥΛΙΚΟ
 1. ΑΝΤΟΧΗ ΚΑΤΑ ΤΗ ΣΥΓΚΡΟΥΣΗ
 1.1.
 Η δεξαμενή πληρούται έως την πλήρη χωρητικότητά της με μείγμα νερού-γλυκόλης ή με άλλο υγρό χαμηλού σημείου πήξεως, που δεν μεταβάλλει τις ιδιότητες του υλικού της δεξαμενής και, ακολούθως, υποβάλλεται σε δοκιμή διάτρησης.
 1.2.
 Κατά τη διάρκεια της εν λόγω δοκιμής, η θερμοκρασία της δεξαμενής πρέπει να είναι 233 K ± 2 K (– 40 °C ± 2 °C).
 1.3.
 Για τη δοκιμή χρησιμοποιείται διάταξη κρούσης με εκκρεμές. Το κρουστικό σώμα είναι από χάλυβα και έχει τη μορφή πυραμίδας με τετράγωνη βάση και έδρες ισόπλευρα τρίγωνα, όπου οι ακμές και η κορυφή είναι στρογγυλεμένες με ακτίνα 3 mm. Το κέντρο πρόσκρουσης του εκκρεμούς συμπίπτει με το κέντρο βάρους της πυραμίδας· η απόστασή του από τον άξονα περιστροφής του εκκρεμούς είναι 1 m. Η συνολική μάζα του εκκρεμούς είναι 15 kg. Η ενέργεια του εκκρεμούς κατά τη στιγμή της σύγκρουσης πρέπει να είναι τουλάχιστον 30 Nm και όσο το δυνατόν πλησιέστερα προς την τιμή αυτή.
 1.4.
 Οι δοκιμές διενεργούνται στα σημεία της δεξαμενής που θεωρούνται ευπαθή σε μετωπικές ή οπίσθιες συγκρούσεις. Τα σημεία αυτά είναι τα πλέον εκτεθειμένα ή ασθενέστερα λόγω του σχήματος της δεξαμενής ή του τρόπου εγκατάστασής της στο όχημα. Τα επιλεγέντα από τα εργαστήρια σημεία αναφέρονται στην έκθεση σχετικά με τη δοκιμή.
 1.5.
 Κατά τη διάρκεια της δοκιμής, η δεξαμενή κρατείται στη θέση της με τα εξαρτήματα συνάρμοσης στην πλευρά ή στις πλευρές απέναντι από την πλευρά της σύγκρουσης. Δεν πρέπει να προκαλείται διαρροή από τη δοκιμή.
 1.6.
 Κατ’ επιλογή του κατασκευαστή, όλες οι δοκιμές κρούσης επιτρέπεται να εκτελούνται σε μία δεξαμενή ή η καθεμία σε διαφορετική δεξαμενή.
 2. ΜΗΧΑΝΙΚΗ ΑΝΤΟΧΗ
 Η δεξαμενή δοκιμάζεται για διαρροές και ακαμψία σχήματος υπό τους περιγραφόμενους στο σημείο 6.1 του παρόντος κανονισμού όρους. Η δεξαμενή και όλα τα εξαρτήματά της τοποθετούνται σε διάταξη δοκιμών κατά τρόπο που αντιστοιχεί σε εκείνο της εγκατάστασης στο όχημα για το οποίο προορίζεται ή τοποθετείται στο ίδιο το όχημα ή τοποθετείται σε διάταξη δοκιμής κατασκευασμένη από τμήμα του οχήματος. Κατ’αίτηση του κατασκευαστή και με τη συμφωνία της τεχνικής υπηρεσίας, η δεξαμενή δύναται να δοκιμαστεί χωρίς τη χρησιμοποίηση καμίας διάταξης δοκιμής. Ως υγρό δοκιμής χρησιμοποιείται νερό σε θερμοκρασία 326 Κ (53 °C), με το οποίο πληρούται η δεξαμενή στο 100 % της χωρητικότητάς της. Η δεξαμενή υποβάλλεται σε σχετική εσωτερική πίεση ίση προς το διπλάσιο της πίεσης λειτουργίας και οπωσδήποτε τουλάχιστον 30 kPa σε


text:
θερμοκρασία 326 K ± 2 K (53 °C ± 2 °C) επί πέντε ώρες. Κατά τη διάρκεια της δοκιμής, η δεξαμενή και τα εξαρτήματά της δεν πρέπει να παρουσιάσουν ρωγμές ή διαρροές· ωστόσο, δύναται να υποστούν μόνιμη παραμόρφωση.
 3. ΔΙΑΠΕΡΑΤΟΤΗΤΑ ΑΠΟ ΤΟ ΚΑΥΣΙΜΟ
 3.1.
 Το χρησιμοποιούμενο για τη δοκιμή διαπερατότητας καύσιμο είναι είτε το καύσιμο αναφοράς που ορίζεται στον κανονισμό αριθ. 83, παράρτημα IX, είτε καύσιμο σούπερ του εμπορίου. Εάν η δεξαμενή είναι σχεδιασμένη για να τοποθετείται μόνο σε οχήματα με κινητήρα ανάφλεξης λόγω συμπίεσης, η δεξαμενή πληρούται με πετρέλαιο ντίζελ.
 3.2.
 Πριν από τη δοκιμή, η δεξαμενή πληρούται στο 50 % της χωρητικότητάς της με το καύσιμο διεξαγωγής της δοκιμής και αποθηκεύεται, χωρίς να σφραγιστεί, σε θερμοκρασία περιβάλλοντος 313 K ± 2 K (40 °C ± 2 °C) έως ότου η απώλεια βάρους ανά μονάδα χρόνου καταστεί σταθερή, αλλά όχι για περισσότερο από 4 εβδομάδες (προκαταρκτικός χρόνος αποθήκευσης).
 3.3.
 Ακολούθως, η δεξαμενή κενούται και επαναπληρούται στο 50 % της χωρητικότητάς της με το καύσιμο διεξαγωγής της δοκιμής, οπότε σφραγίζεται ερμητικά και αποθηκεύεται σε θερμοκρασία 313 K ± 2 K (40 °C ± 2 °C)). Η πίεση ρυθμίζεται όταν το περιεχόμενο της δεξαμενής φθάσει στη θερμοκρασία διεξαγωγής της δοκιμής. Σε διάστημα οκτώ εβδομάδων μετά τη δοκιμή προσδιορίζεται η απώλεια βάρους λόγω διάχυσης κατά την περίοδο της δοκιμής. Η ανώτατη επιτρεπόμενη μέση απώλεια καυσίμου κατά το χρόνο διεξαγωγής της δοκιμής ανέρχεται σε 20 g ανά 24ωρο.
 3.4.
 Εάν η απώλεια λόγω διάχυσης υπερβαίνει την τιμή που αναφέρεται στην παράγραφο 3.3, η εκεί περιγραφόμενη δοκιμή εκτελείται εκ νέου, επί της ίδιας δεξαμενής, για τον προσδιορισμό της απώλειας λόγω διάχυσης σε θερμοκρασία 296 Κ ± 2 K (23o C ± 2 °C), αλλά κατά τα άλλα υπό τις ίδιες συνθήκες. Η απώλεια που μετράται με αυτόν τον τρόπο δεν πρέπει να υπερβαίνει τα 10 g ανά 24 ωρο.
 4. ΑΝΤΟΧΗ ΣΤΟ ΚΑΥΣΙΜΟ
 Μετά τη διεξαγωγή της αναφερόμενης στην παράγραφο 3 δοκιμής, η δεξαμενή πρέπει να εξακολουθεί να πληροί τις απαιτήσεις που ορίζονται στις παραγράφους 1 και 2.
 5. ΠΥΡΑΝΤΙΣΤΑΣΗ
 Η δεξαμενή υποβάλλεται στις εξής δοκιμές:
 5.1.
 Η δεξαμενή, τοποθετημένη όπως και στο όχημα, εκτίθεται σε φλόγα επί δύο λεπτά. Δεν πρέπει να παρατηρηθεί διαρροή υγρού καύσιμου από τη δεξαμενή.
 5.2.
 Εκτελούνται τρεις δοκιμές σε διαφορετικές δεξαμενές πεπληρωμένες με καύσιμο ως εξής:
 5.2.1.
 εφόσον η δεξαμενή είναι σχεδιασμένη για τοποθέτηση σε οχήματα εξοπλισμένα είτε με κινητήρα επιβαλλόμενης ανάφλεξης είτε με κινητήρα ανάφλεξης λόγω συμπίεσης, εκτελούνται τρεις δοκιμές με τις δεξαμενές πεπληρωμένες με βενζίνη σούπερ·
 5.2.2.
 εφόσον η δεξαμενή είναι σχεδιασμένη για τοποθέτηση μόνο σε οχήματα εξοπλισμένα με κινητήρα ανάφλεξης λόγω συμπίεσης, εκτελούνται τρεις δοκιμές με τις δεξαμενές πεπληρωμένες με πετρέλαιο ντίζελ.
 5.2.3.
 Για κάθε δοκιμή η δεξαμενή και τα εξαρτήματά της τοποθετούνται σε διάταξη δοκιμής όπου προσομοιώνονται όσο γίνεται καλύτερα οι πραγματικές συνθήκες εγκατάστασης. Ο τρόπος στερέωσης της δεξαμενής πάνω στη διάταξη αντιστοιχεί στις σχετικές προδιαγραφές για το όχημα. Λαμβάνονται υπόψη μέρη του οχήματος που προστατεύουν τη δεξαμενή και τα εξαρτήματά της από την έκθεση στη φλόγα ή που επηρεάζουν με οποιονδήποτε τρόπο την


text:
πορεία της πυρκαγιάς, καθώς και τα οριζόμενα κατασκευαστικά στοιχεία που τοποθετούνται στη δεξαμενή και τα πώματα. Κατά τη διάρκεια της δοκιμής όλα τα ανοίγματα είναι κλειστά, παραμένουν όμως σε λειτουργία τα εξαεριστικά συστήματα. Αμέσως πριν από τη δοκιμή η δεξαμενή πληρούται με το οριζόμενο καύσιμο στο 50 % της χωρητικότητάς της.
 5.3.
 Η φλόγα στην οποία εκτίθεται η δεξαμενή προέρχεται από καιόμενο σε λεκάνη καύσιμο του εμπορίου για κινητήρες επιβαλλόμενης ανάφλεξης (εφεξής καλούμενο «καύσιμο»). Η ποσότητα του καυσίμου που τοποθετείται στη λεκάνη είναι τόση ώστε να διαρκέσει η φωτιά, υπό συνθήκες ελεύθερης καύσης, καθ’ όλη τη διαδικασία της δοκιμής.
 5.4.
 Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της δεξαμενής καυσίμου. Ως εκ τούτου, η λεκάνη πρέπει να υπερβαίνει την οριζόντια προεξοχή της δεξαμενής κατά τουλάχιστον 20 cm, αλλά όχι περισσότερο από 50 cm. Τα πλευρικά τοιχώματα της λεκάνης δεν πρέπει να προεξέχουν περισσότερο από 8 cm από τη στάθμη του καυσίμου κατά την έναρξη της δοκιμής.
 5.5.
 Η πληρωμένη με καύσιμο λεκάνη τοποθετείται κάτω από τη δεξαμενή κατά τρόπο ώστε η απόσταση μεταξύ της στάθμης του καυσίμου στη λεκάνη και του πυθμένα της δεξαμενής να αντιστοιχεί στο ύψος της δεξαμενής από την επιφάνεια της οδού με το όχημα κενό, σύμφωνα με τη μελέτη (βλ. παράγραφο 7.4). Πρέπει να είναι ελεύθερα μετακινητή είτε η λεκάνη είτε η διάταξη δοκιμής, ή και οι δύο.
 5.6.
 Κατά τη φάση Γ της δοκιμής, η λεκάνη καλύπτεται με πλέγμα τοποθετημένο 3 cm ± 1 cm πάνω από τη στάθμη του καυσίμου. Το πλέγμα είναι κατασκευασμένο από πυρίμαχο υλικό, όπως ορίζεται στο προσάρτημα 2. Δεν υπάρχουν κενά μεταξύ των πλίνθων, οι οποίοι πρέπει να στηρίζονται πάνω από τη λεκάνη καυσίμου κατά τρόπο ώστε να μην φράσσονται οι οπές τους. Το μήκος και το πλάτος του πλαισίου είναι κατά 2 cm έως 4 cm μικρότερα από τις εσωτερικές διαστάσεις της λεκάνης, ώστε να υπάρχει κενό 1 cm έως 2 cm μεταξύ του πλαισίου και του τοιχώματος της λεκάνης για λόγους εξαερισμού.
 5.7.
 Κατά τη διενέργεια των δοκιμών σε ανοιχτό χώρο, προβλέπεται επαρκής προστασία από τον άνεμο, η ταχύτητα του οποίου στο ύψος της λεκάνης καυσίμου δεν πρέπει να υπερβαίνει τα 2,5 km/h. Πριν από τη δοκιμή, το πλέγμα θερμαίνεται στους 308 K ± 5 K (35 °C ± 5 °C). Οι πυρίμαχοι πλίνθοι διαβρέχονται ώστε να εξασφαλίζονται οι ίδιες συνθήκες για κάθε διαδοχική δοκιμή.
 5.8.
 Η δοκιμή περιλαμβάνει τέσσερις φάσεις (βλ. προσάρτημα 1).
 5.8.1.
 Φάση Α: Προθέρμανση (σχήμα 1)
 Το καύσιμο στη λεκάνη αναφλέγεται σε απόσταση τουλάχιστον 3 m από την υποβαλλόμενη στη δοκιμή δεξαμενή. Μετά από προθέρμανση 60 δευτερολέπτων, η λεκάνη τοποθετείται κάτω από τη δεξαμενή.
 5.8.2.
 Φάση Β: Άμεση έκθεση στη φλόγα (σχήμα 2)
 Η δεξαμενή εκτίθεται στη φλόγα από το ελεύθερα καιόμενο καύσιμο επί 60 δευτερόλεπτα.
 5.8.3.
 Φάση Γ: Έμμεση έκθεση στη φλόγα (σχήμα 3)
 Μόλις ολοκληρωθεί η φάση Β, το πλέγμα τοποθετείται μεταξύ της λεκάνης με το καιόμενο καύσιμο και της δεξαμενής. Η δεξαμενή εκτίθεται σ’ αυτή τη φλόγα μειωμένης έντασης για επιπλέον 60 δευτερόλεπτα.


text:
5.8.4.
 Φάση Δ: Τέλος της δοκιμής (σχήμα 4)
 Η λεκάνη με το καιόμενο καύσιμο καλυμμένη με το πλέγμα επιστρέφει στην αρχική της θέση (φάση Α). Εάν, στο τέλος της δοκιμής, η δεξαμενή καίγεται, η φωτιά πρέπει να σβηστεί αμέσως.
 5.9.
 Τα αποτελέσματα της δοκιμής θεωρούνται ικανοποιητικά εφόσον δεν υπάρχει διαρροή υγρού καυσίμου από τη δεξαμενή.
 6. ΑΝΤΟΧΗ ΣΕ ΥΨΗΛΗ ΘΕΡΜΟΚΡΑΣΙΑ
 6.1.
 Η χρησιμοποιούμενη για τη δοκιμή διάταξη πρέπει να ανταποκρίνεται στον τρόπο εγκατάστασης της δεξαμενής στο όχημα, συμπεριλαμβανομένου του τρόπου κατά τον οποίο λειτουργεί το εξαεριστικό της δεξαμενής.
 6.2.
 Η δεξαμενή, πληρωμένη στο 50 % της χωρητικότητάς της με νερό σε θερμοκρασία 293 Κ (20 °C), υποβάλλεται επί μία ώρα σε θερμοκρασία περιβάλλοντος 368 Κ ± 2 Κ (95 °C ± 2 °C).
 6.3.
 Τα αποτελέσματα της δοκιμής θεωρούνται ικανοποιητικά εφόσον, μετά την δοκιμή, δεν παρουσιάζεται διαρροή ή σοβαρή παραμόρφωση της δεξαμενής.
 7. ΣΗΜΑΝΣΗ ΣΤΗ ΔΕΞΑΜΕΝΗ ΚΑΥΣΙΜΟΥ
 Η εμπορική επωνυμία ή η μάρκα τοποθετούνται στη δεξαμενή με ανεξίτηλο και ευανάγνωστο τρόπο όταν η δεξαμενή τοποθετείται στο όχημα.
 Προσάρτημα 1
 Δοκιμή πυραντίστασης
 Σχήμα 1
 Φάση A: προθέρμανση
 Σχήμα 2
 Φάση B: απευθείας έκθεση στη φλόγα
 Σχήμα 3
 Φάση Γ: έμμεση έκθεση στη φλόγα
 Σχήμα 4
 Φάση Δ: τέλος δοκιμής
 Προσάρτημα 2
 Διαστάσεις και τεχνικά στοιχεία των πυρίμαχων πλίνθων
 ΠΥΡΑΝΤΙΣΤΑΣΗ: (Seger-Kegel)
 SK 30
 ΠΕΡΙΕΚΤΙΚΟΤΗΤΑ ΣΕ AL2O3
 30-33 %
 ΠΟΣΟΣΤΟ ΑΝΟΙΚΤΩΝ ΠΟΡΩΝ (Po)
 20-22 % όγκου
 ΠΥΚΝΟΤΗΤΑ:
 1 900-2 000 kg/m3
 ΕΝΕΡΓΟΣ ΕΠΙΦΑΝΕΙΑ ΟΠΩΝ:
 44,18 %


text:
 Avis juridique important
 |
 21992A1231(09)
 Συμφωνία υπό μορφή ανταλλαγής επιστολών για την αντικατάσταση της ανταλλαγής επιστολών μεταξύ της Ευρωπαϊκής Οικονομικής Κοινότητας (Κοινότητα) και της Ουγγαρίας σχετικά με την υποδομή των χερσαίων μεταφορών που υπεγράφη στις Βρυξέλλες στις 16 Δεκεμβρίου 1991
 Επίσημη Εφημερίδα αριθ. L 407 της 31/12/1992 σ. 0052 - 0053 Φινλανδική ειδική έκδοση: Κεφάλαιο 7 τόμος 4 σ. 0158 Σουηδική ειδική έκδοση: Κεφάλαιο 7 τόμος 4 σ. 0158
 ΣΥΜΦΩΝΙΑ υπό μορφήν ανταλλαγής επιστολών για την αντικατάσταση της ανταλλαγής επιστολών μεταξύ της Ευρωπαϊκής Οικονομικής Κοινότητας (Κοινότητα) και της Ουγγαρίας σχετικά με την υποδομή των χερσαίων μεταφορών που υπεγράφη στις Βρυξέλλες στις 16 Δεκεμβρίου 1991Α. Επιστολή της Κοινότητας Κύριε,Με την ευκαιρία της υπογραφής στις 16 Δεκεμβρίου 1991 της ενδιάμεσης συμφωνίας εμπορίου και εμπορικών θεμάτων μεταξύ της Ευρωπαϊκής Οικονομικής Κοινότητας (Κοινότητα) και της Ευρωπαϊκής Κοινότητας Άνθρακα και Χάλυβα, αφενός, και της Ουγγαρίας, αφετέρου, η Ευρωπαϊκή Οικονομική Κοινότητα και η Ουγγαρία υπέγραψαν συμφωνία υπό μορφήν ανταλλαγής επιστολών σχετικά με την υποδομή των χερσαίων μεταφορών. Η ενδιάμεση συμφωνία άρχισε να ισχύει την 1η Μαρτίου 1992.Μετά την υπογραφή της ανταλλαγής επιστολών, η Ουγγαρία εξέδωσε το νόμο αριθ, LXXXII του 1991 σχετικά με τους φόρους οχημάτων. Τα μέρη θεωρούν απαραίτητο να συνάψουν συμφωνία υπό τη μορφή της παρούσας ανταλλαγής επιστολών για την τροποποίηση των αντίστοιχων διατάξεων της ανταλλαγής επιστολών που υπεγράφη στις 16 Δεκεμβρίου 1991, ώστε να ληφθεί υπόψη ο νόμος αυτός.Επομένως, προτείνω να αντικατασταθεί η ανταλλαγή επιστολών που υπεγράφη στις 16 Δεκεμβρίου 1991 με το ακόλουθο κείμενο:«Έχω την τιμή να σας επιβεβαιώσω με την παρούσα επιστολή ότι η Κοινότητα κατανοεί πλήρως τα προβλήματα υποδομής και περιβάλλοντος που αντιμετωπίζει η Ουγγαρία στον τομέα των μεταφορών και, στο πλαίσιο των χρηματοπιστωτικών μηχανισμών της ευρωπαϊκής συμφωνίας, θα παράσχει τη δέουσα χρηματοδότηση για τη βελτίωση της υποδομής των χερσαίων μεταφορών, συμεριλαμβανομένων των οδών, των σιδηροδρόμων, της εσωτερικής ναυσιπλοΐας και των συνδυασμένων μεταφορών.Στο ίδιο πλαίσιο, σημειώνω τη δήλωση της Ουγγαρίας ότι έχει επείγουσα ανάγκη χρηματοδοτικής βοήθειας προκειμένου να προσαρμοστεί η υποδομή της στην αύξηση της διαμετακομιστικής κυκλοφορίας στην Ουγγαρία και την επιθυμία της Ουγγαρίας τα έργα που συνδέονται με τη διαμετακομιστική κυκλοφορία μέσω Ουγγαρίας, όπως ο εκσυγχρονισμός και η κατασκευή σιδηροδρομικών γραμμών και αυτοκινητοδρόμων μεταξύ Hegyeshalom και Βουδαπέστης, καθώς και μεταξύ Βουδαπέστης και Kelebia, να θεωρηθούν έργα προτεραιότητας, δεδομένου ότι αποτελούν μείζονες διαύλους της κοινοτικής διαμετακόμισης.Η Επιτροπή συμφωνεί να αναζητήσει τους τρόπους που θα της επιτρέψουν να συμβάλουν στη βελτίωση της υποδομής αυτής στην Ουγγαρία, δίνοντας ιδιαίτερη προσοχή στα περιβαλλοντικά θέματα, μεταξύ άλλων στις συνδυασμένες μεταφορές, στους αυτοκινητοδρόμους διαμετακομιστικής κυκλοφορίας και στις πλωτές μεταφορές, με την επιφύλαξη της αξιολόγησης των έργων σύμφωνα με τις ισχύουσες διαδικασίες.»Αν οι προαναφερόμενες διατάξεις είναι αποδεκτές από την Ουγγαρία, έχω την τιμή να προτείνω να αντικατασταθεί η ανταλλαγή επιστολών που υπεγράφη στις 16 Δεκεμβρίου 1991 με την παρούσα επιστολή και τη σχετική απάντησή σας.Η παρούσα συμφωνία εγκρίνεται από τα συμβαλλόμενα μέρη σύμφωνα με τις ίδιες διαδικασίες τους.Η παρούσα συμφωνία αρχίζει να ισχύει την πρώτη ημέρα μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των διαδικασιών που αναφέρονται στο προηγούμενο εδάφιο.


text: Εφαρμόζεται από 1ης Μαρτίου 1992.Θα σας ήμουν υπόχρεος, εάν επιβεβαιώνατε τη συμφωνία της κυβέρνησης της Ουγγαρίας με το περιεχόμενο της παρούσας επιστολής.Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου.Για το Συμβούλιο των Ευρωπαϊκών ΚοινοτήτωνΒ. Επιστολή της Ουγγαρίας Κύριε,Έχω την τιμή να σας ανακοινώσω ότι έλαβα σημερινή επιστολή σας, η οποία έχει ως εξής:«Με την ευκαιρία της υπογραφής στις 16 Δεκεμβρίου 1991 της ενδιάμεσης συμφωνίας εμπορίου και εμπορικών θεμάτων μεταξύ της Ευρωπαϊκής Οικονομικής Κοινότητας (Κοινότητα) και της Ευρωπαϊκής Κοινότητας Άνθρακα και Χάλυβα, αφενός, και της Ουγγαρίας, αφετέρου, η Ευρωπαϊκή Οικονομική Κοινότητα και η Ουγγαρία υπέγραψαν συμφωνία υπό μορφήν ανταλλαγής επιστολών σχετικά με την υποδομή των χερσαίων μεταφορών. Η ενδιάμεση συμφωνία άρχισε να ισχύει την 1η Μαρτίου 1992.Μετά την υπογραφή της ανταλλαγής επιστολών, η Ουγγαρία εξέδωσε το νόμο αριθ. LXXXII του 1991 σχετικά με τους φόρους οχημάτων. Τα μέρη θεωρούν απαραίτητο να συνάψουν συμφωνία υπό τη μορφή της παρούσας ανταλλαγής επιστολών για την τροποποίηση των αντίστοιχων διατάξεων της ανταλλαγής επιστολών που υπεγράφη στις 16 Δεκεμβρίου 1991, ώστε να ληφθεί υπόψη ο νόμος αυτός.Επομένως, προτείνω να αντικατασταθεί η ανταλλαγή επιστολών που υπεγράφη στις 16 Δεκεμβρίου 1991 με το ακόλουθο κείμενο:"Έχω την τιμή να σας επιβεβαιώσω με την παρούσα επιστολή ότι η Κοινότητα κατανοεί πλήρως τα προβλήματα υποδομής και περιβάλλοντος που αντιμετωπίζει η Ουγγαρία στον τομέα των μεταφορών και, στο πλαίσιο των χρηματοπιστωτικών μηχανισμών της ευρωπαϊκής συμφωνίας, θα παράσχει τη δέουσα χρηματοδότηση για τη βελτίωση της υποδομής των χερσαίων μεταφορών, συμπεριλαμβανομένων των οδών, των σιδηροδρόμων, της εσωτερικής ναυσιπλοΐας και των συνδυασμένων μεταφορών.Στο ίδιο πλαίσιο, σημειώνω τη δήλωση της Ουγγαρίας ότι έχει επείγουσα ανάγκη χρηματοδοτικής βοήθειας προκειμένου να προσαρμοστεί η υποδομή της στην αύξηση της διαμετακομιστικής κυκλοφορίας στην Ουγγαρία και την επιθυμία της Ουγγαρίας τα έργα που συνδέονται με τη διαμετακομιστική κυκλοφορία μέσω Ουγγαρίας, όπως ο εκσυγχρονισμός και η κατασκευή σιδηροδρομικών γραμμών και αυτοκινητοδρόμων μεταξύ Hegyeshalom και Βουδαπέστης, καθώς και μεταξύ Βουδαπέστης και Kelebia, να θεωρηθούν έργα προτεραιότητας, δεδομένου ότι αποτελούν μείζονες διαύλους της κοινοτικής διαμετακόμισης.Η Επιτροπή συμφωνεί να αναζητήσει τους τρόπους που θα της επιτρέψουν να συμβάλουν στη βελτίωση της υποδομής αυτής στην Ουγγαρία, δίνοντας ιδιαίτερη προσοχή στα περιβαλλοντικά θέματα, μεταξύ άλλων στις συνδυασμένες μεταφορές, στους αυτοκινητοδρόμους διαμετακομιστικής κυκλοφορίας και στις πλωτές μεταφορές, με την επιφύλαξη της αξιολόγησης των έργων σύμφωνα με τις ισχύουσες διαδικασίες."Αν οι προαναφερόμενες διατάξεις είναι αποδεκτές από την Ουγγαρία, έχω την τιμή να προτείνω να αντικατασταθεί η ανταλλαγή επιστολών που υπεγράφή στις 16 Δεκεμβρίου 1991 με την παρούσα επιστολή και τη σχετική απάντησή σας.Η παρούσα συμφωνία εγκρίνεται από τα συμβαλλόμενα μέρη σύμφωνα με τις ίδιες διαδικασίες τους.Η παρούσα συμφωνία αρχίζει να ισχύει την πρώτη ημέρα μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των διαδικασιών που αναφέρονται στο προηγούμενο εδάφιο. Εφαρμόζεται από 1ης Μαρτίου 1992.Θα σας ήμουν υπόχρεος, εάν επιβεβαιώνατε τη συμφωνία της κυβέρνησης της Ουγγαρίας με το περιεχόμενο της παρούσας επιστολής.»Έχω την τιμή να σας επιβεβαίωσω ότι η Ουγγαρία είναι σύμφωνη με το περιεχόμενο της ανωτέρω επιστολής.Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου.Για τη Δημοκρατία της Ουγγαρίας


text:
 Avis juridique important
 |
 21987A0717(01)
 Συμφωνία υπό μορφήν ανταλλαγής επιστολών που τροποποιεί τη συμφωνία της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών
 Επίσημη Εφημερίδα αριθ. L 196 της 17/07/1987 σ. 0077 - 0079
 *****ΣΥΜΦΩΝΙΑ υπό μορφήν ανταλλαγής επιστολών που τροποποιεί τη συμφωνία της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών Α. Επιστολή της Κοινότητας Βρυξέλλες, Κύριε . . ., Έχω την τιμή να αναφερθώ στη συμφωνία υπό μορφήν ανταλλαγής επιστολών της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών κατόπιν της προσχωρήσεως του Βασιλείου της Ισπανίας και της Πορτογαλικής Δημοκρατίας στην Κοινότητα, καθώς και στις διαβουλεύσεις οι οποίες πραγματοποιήθηκαν σχετικά με αυτό το θέμα μεταξύ των αντιπροσωπιών της Νορβηγίας και της Επιτροπής των Ευρωπαϊκών Κοινοτήτων. 1. Σας διαβεβαιώνω ότι η Κοινότητα συμφωνεί ότι, από την 1η Απριλίου 1987 και κατά τη διάρκεια της μεταβατικής περιόδου που προβλέπεται από την πράξη προσχώρησης της Ισπανίας στην Κοινότητα, η κατανομή των ετησίων ποσοτήτων τυριών που εισάγονται από τη Νορβηγία και προορίζονται για την Ισπανία τροποποιείται ως εξής: Τυριά καταγωγής και προελεύσεως Νορβηγίας, συνοδευόμενα από εγκεκριμένο πιστοποιητικό: 1.2.3 // // Ποσότητες (σε τόνους) // Δασμός κατά την εισαγωγή (σε ECU/100 χγρ.) // - Jarlsberg, ελάχιστης περιεκτικότητας σε βάρος λιπαρών ουσιών 45 % της ξερής ύλης και περιεκτικότητας σε βάρος της ξερής ύλης τουλάχιστον 56 %, ωρίμανσης τουλάχιστον 3 μηνών, που υπάγεται διάκριση 04.04 Ε Ι β) 2 του κοινού δασμολογίου: // // // - σε κεφάλια με κρούστα (1), 8 έως 12 χιλιογράμμων, // // // - σε τεμάχια μορφής παραλληλεπιπέδου, καθαρού βάρους μικρότερου ή ίσου προς 7 χιλιόγραμμα (2), // // // - σε τεμάχια συσκευασμένα σε κενό αέρος ή σε αδρανές αέριο, καθαρού βάρους ίσου ή μεγαλύτερου από 150 γραμμάρια και μικροτέρου ή ίσου από 1 χιλιόγραμμο (2)· // 82 // 55 // - Ridder, ελάχιστης περιεκτικότητας σε λιπαρές ουσίες 60 % σε βάρος ξηράς ύλης και ωρίμανσης τουλάχιστον 4 εβδομάδων, της διάκρισης 04.04 Ε Ι β) 2 του κοινού δασμολογίου: // // // - σε κεφάλια με κρούστα (1), 1 χιλιογράμμου έως 2 χιλιογράμμων, // // // - σε τεμάχια συσκευασμένα σε κενό αέρος ή σε αδρανές αέριο, τα οποία έχουν κρούστα τουλάχιστον σε μία πλευρά (1), καθαρού βάρους ίσου ή μεγαλύτερου από 150 γραμμάρια (2), // // // - Τετηγμένα τυριά, άλλα από τα τριμμένα ή σε σκόνη της διάκρισης 04.04 Δ του κοινού δασμολογίου: // 8 // 36,27 2. Κατά τη λήξη της μεταβατικής περιόδου, οι ποσότητες που αναφέρονται ανωτέρω θα προστεθούν στην ετήσια δασμολογική ποσόστωση που προβλέπεται στη συμφωνία μεταξύ της Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών. Θα σας παρακαλούσα, Κύριε, να μου επιβεβαιώσετε τη συμφωνία της κυβέρνησής σας σχετικά με το περιεχόμενο αυτής της επιστολής. Παρακαλώ δεχθείτε, Κύριε, τη διαβεβαίωση


text: της βαθύτατης εκτίμησής μου. Εξ ονόματος του Συμβουλίου των Ευρωπαϊκών Κοινοτήτων (1) Θεωρούνται ως ολόκληρες τυποποιημένες μορφές με κρούστα τα τυριά σε κεφάλια. Για την εφαρμογή αυτών των διατάξεων, η κρούστα καθορίζεται ως εξής: η κρούστα αυτών των τυριών είναι το εξωτερικό μέρος που σχηματίζεται από την πάστα του τυριού και χαρακτηρίζεται από σαφώς μεγαλύτερη πυκνότητα και πολύ βαθύτερο χρώμα. (2) Οι ενδείξεις που αναφέρονται στη συσκευασία πρέπει να επιτρέπουν τον προσδιορισμό αυτού του τυριού από τον καταναλωτή. Β. Επιστολή της Νορβηγίας Βρυξέλλες, Κύριε . . ., Έχω την τιμή να σας γνωρίσω τη λήψη σημερινής επιστολής σας η οποία έχει ως εξής: «Έχω την τιμή να αναφερθώ στη συμφωνία υπό μορφήν ανταλλαγής επιστολών της 14ης Ιουλίου 1986 για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών κατόπιν της προσχωρήσεως του Βασιλείου της Ισπανίας και της Πορτογαλικής Δημοκρατίας στην Κοινότητα, καθώς και στις διαβουλεύσεις οι οποίες πραγματοποιήθηκαν σχετικά με αυτό το θέμα μεταξύ των αντιπροσωπιών της Νορβηγίας και της Επιτροπής των Ευρωπαϊκών Κοινοτήτων. 1. Σας διαβεβαιώνω ότι η Κοινότητα συμφωνεί ότι, από την 1η Απριλίου 1987 και κατά τη διάρκεια της μεταβατικής περιόδου που προβλέπεται από την πράξη προσχώρησης της Ισπανίας στην Κοινότητα, η κατανομή των ετησίων ποσοτήτων τυριών που εισάγονται από τη Νορβηγία και προορίζονται για την Ισπανία τροποποιείται ως εξής: Τυριά καταγωγής και προελεύσεως Νορβηγίας, συνοδευόμενα από εγκεκριμένο πιστοποιητικό: 1.2.3 // // Ποσότητες (σε τόνους) // Δασμός κατά την εισαγωγή (σε ECU/100 χγρ.) // - Jarlsberg, ελάχιστης περιεκτικότητας σε βάρος λιπαρών ουσιών 45 % της ξερής ύλης και περιεκτικότητας σε βάρος της ξερής ύλης τουλάχιστον 56 %, ωρίμανσης τουλάχιστον 3 μηνών, που υπάγεται διάκριση 04.04 Ε Ι β) 2 του κοινού δασμολογίου: // // // - σε κεφάλια με κρούστα (1), 8 έως 12 χιλιογράμμων, // // // - σε τεμάχια μορφής παραλληλεπιπέδου, καθαρού βάρους μικρότερου ή ίσου προς 7 χιλιόγραμμα (2), // // // - σε τεμάχια συσκευασμένα σε κενό αέρος ή σε αδρανές αέριο, καθαρού βάρους ίσου ή μεγαλύτερου από 150 γραμμάρια και μικροτέρου ή ίσου από 1 χιλιόγραμμο (2)· // 82 // 55 // - Ridder, ελάχιστης περιεκτικότητας σε λιπαρές ουσίες 60 % σε βάρος ξηράς ύλης και ωρίμανσης τουλάχιστον 4 εβδομάδων, της διάκρισης 04.04 Ε Ι β) 2 του κοινού δασμολογίου: // // // - σε κεφάλια με κρούστα (1), 1 χιλιογράμμου έως 2 χιλιογράμμων, // // // - σε τεμάχια συσκευασμένα σε κενό αέρος ή σε αδρανές αέριο, τα οποία έχουν κρούστα τουλάχιστον σε μία πλευρά (1), καθαρού βάρους ίσου ή μεγαλύτερου από 150 γραμμάρια (2), // // // - Τετηγμένα τυριά, άλλα από τα τριμμένα ή σε σκόνη της διάκρισης 04.04 Δ του κοινού δασμολογίου: // 8 // 36,27 2. Κατά τη λήξη της μεταβατικής περιόδου, οι ποσότητες που αναφέρονται ανωτέρω θα προστεθούν στην ετήσια δασμολογική ποσόστωση που προβλέπεται στη συμφωνία μεταξύ της Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών. Θα σας παρακαλούσα, Κύριε, να μου επιβεβαιώσετε τη συμφωνία της κυβέρνησής σας σχετικά με το


text: περιεχόμενο αυτής της επιστολής.» Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής. Παρακαλώ δεχθείτε, Κύριε, τη διαβεβαίωση της βαθύτατης εκτίμησής μου. Για την κυβέρνηση του Βασιλείου της Νορβηγίας (1) Θεωρούνται ως ολόκληρες τυποποιημένες μορφές με κρούστα τα τυριά σε κεφάλια. Για την εφαρμογή αυτών των διατάξεων, η κρούστα καθορίζεται ως εξής: η κρούστα αυτών των τυριών είναι το εξωτερικό μέρος που σχηματίζεται από την πάστα του τυριού και χαρακτηρίζεται από σαφώς μεγαλύτερη πυκνότητα και πολύ βαθύτερο χρώμα. (2) Οι ενδείξεις που αναφέρονται στη συσκευασία πρέπει να επιτρέπουν τον προσδιορισμό αυτού του τυριού από τον καταναλωτή.


text:
 Avis juridique important
 |
 22000D1005(04)
 Απόφαση της Μεικτής Επιτροπής του ΕΟΧ αριθ. 68/2000, της 2ας Αυγούστου 2000, για την τροποποίηση του παραρτήματος XIII (μεταφορές) της συμφωνίας για τον ΕΟΧ
 Επίσημη Εφημερίδα αριθ. L 250 της 05/10/2000 σ. 0051 - 0051
 Απόφαση της Μεικτής Επιτροπής του ΕΟΧαριθ. 68/2000της 2ας Αυγούστου 2000για την τροποποίηση του παραρτήματος XIII (μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο (εφεξής "η συμφωνία"), και ιδίως το άρθρο 98,Εκτιμώντας τα ακόλουθα:(1) Το παράρτημα XIII της συμφωνίας τροποποιήθηκε από την απόφαση αριθ. 3/2000 της Μεικτής Επιτροπής του ΕΟΧ, της 4ης Φεβρουαρίου 2000(1).(2) Πρέπει να ενσωματωθεί στη συμφωνία ο κανονισμός (ΕΚ) αριθ. 609/2000 της Επιτροπής, της 21ης Μαρτίου 2000, για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία(2),ΑΠΟΦΑΣΙΖΕΙ:Άρθρο 1Στο σημείο 26α [κανονισμός (ΕΟΚ) αριθ. 881/92 του Συμβουλίου] και στο σημείο 26αα (πρωτόκολλο αριθ. 9 της πράξης προσχώρησης της Αυστρίας) του παραρτήματος XIII της συμφωνίας, προστίθεται η ακόλουθη περίπτωση:"- 32000 R 0609: κανονισμός (ΕΚ) αριθ. 609/2000 της Επιτροπής, της 21ης Μαρτίου 2000, για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία (ΕΕ L 73 της 22.3.2000, σ. 9)".Άρθρο 2Τα κείμενα του κανονισμού (ΕΚ) αριθ. 609/2000 στην ισλανδική και νορβηγική γλώσσα, τα οποία θα δημοσιευθούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση τίθεται σε ισχύ στις 3 Αυγούστου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 2 Αυγούστου 2000.Για τη Μεικτή Επιτροπή του ΕΟΧΟ ΠρόεδροςG. S. Gunnarsson(1) Δεν έχει ακόμα δημοσιευθεί στην Επίσημη Εφημερίδα.(2) ΕΕ L 73 της 22.3.2000, σ. 9.(3) Δεν αναφέρονται συνταγματικές απαιτήσεις.


text:
 Avis juridique important
 |
 21997D0313(08)
 Απόφαση της Μεικτής Επιτροπής του ΕΟΧ αριθ. 67/96 της 27ης Νοεμβρίου 1996 για τροποποίηση του παραρτήματος ΧΧ (Περιβάλλον) της συμφωνίας για τον ΕΟΧ
 Επίσημη Εφημερίδα αριθ. L 071 της 13/03/1997 σ. 0040 - 0040
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 67/96 της 27ης Νοεμβρίου 1996 για τροποποίηση του παραρτήματος ΧΧ (Περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΧΧ της συμφωνίας τροποποιήθηκε από την απόφαση αριθ. 47/96 της Μεικτής Επιτροπής του ΕΟΧ (1) 7ότι η απόφαση αριθ. 96/304/ΕΚ της Επιτροπής, της 22ας Απριλίου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shirt (2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1 Στο παράρτημα ΧΧ της συμφωνίας, μετά το σημείο 2εη (απόφαση 96/13/ΕΚ της Επιτροπής) παρεμβάλλεται το ακόλουθο νέο σημείο:«2εθ. 396 D 0304: απόφαση 96/304/ΕΚ της Επιτροπής, της 22ας Απριλίου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shirt (ΕΕ αριθ. L 116 της 11. 5. 1996, σ. 30).»Άρθρο 2 Τα κείμενα της απόφασης 96/304/ΕΚ στην ισλανδική και νορβηγική γλώσσα, τα οποία επισυνάπτονται στην απόδοση της παρούσας απόφασης, στις αντίστοιχες γλώσσες, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Δεκεμβρίου 1996, υπό την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Νοεμβρίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) ΕΕ αριθ. L 291 της 14. 11. 1996, σ. 41.(2) ΕΕ αριθ. L 116 της 11. 5. 1996, σ. 30.